text:
नवका- पुरनका लेख सर्च करु...
पटना भेल पॉलीवुड Patna Bhel Pollywood
एतबा नहिं पटना मे भोजपुरी फिल्म... सीरियल निर्माण सं जुड़ल गतिविधि बढ़ी गेल अछि. पटना... पॉलीवुड... फिल्म निर्माण के केन्द्र बनि रहल अछि. फिल्म मे पाई लगाबय वाला लोक सभ सेहो आगा अएला अछि. फाइनेंसर सेहो बढ़ला ह. महिन्द्रा एंड महिन्द्रा के इंटरटेनमेंट सेक्शन मुम्बई मंत्रा... यशी फिल्मस के संग मिलि के पांच टा फिल्म बना रहल अछि. पांचु फिल्म के निर्माण अभय सिन्हा जी करथिन्ह. एकरा लेल मुम्बई मंत्रा आओर यशी फिल्मस के बीच करार सेहो भेल. एहि तरहे कहि सकय छी जे मुम्बई मंत्रा पॉलीवुड के फाइनेंस करय वाला पहिल कंपनी बनि गेल अछि.
ई सभ बिहारक लेल नीक संकेत अछि. एकटा बदलाव कतेक बदलाव के अपना संग लाबैत अछि. सभ किछ बदैलि रहल अछि. काज भ रहल अछि. आ एहिना काज होएत रहल त बिहार आगां जरूर बढ़त. जरूरत मैथिली मे सेहो एक दु टा चैनल आबय के अछि. एना भेलाह पर बाजार के नजर एहिठाम पड़त आ जतए बाजारक नजर पड़ैत अछि ओकर विकास तेजी सं होएत अछि. लोक के काज मिलय लगैत अछि. आमदनी बढैत अछि. देश- दुनिया मे नीक छवि बनैत अछि. त अहां सभ सेहो कोशिश करु जे कोई गोटा मैथिली मे चैनल लाबय लेल सेहो आगां बढ़ता आओर मिथिलाक तस्वीर बदलताह.
1 टिप्पणी:
ई बदलाव जरूरी अछि. जेना आन जगहक लोक बिहारी जनताक दुत्कारैत अछि. ई देखके बिहारी लोक सब अपन स्वाभिमान जगाव आउर कूइद पड़ू बिहार के नवनिर्माण में. जे जहां जई रूप में अछि, उ उहै रूप में काम करू बस बिहार आउर बिहार के बेहतरी खातिर. राज्य के बेहतरी हाइत का भारत के बेहतरी सेहो होइत.जवाब देंहटाएं
जहां मिलू कहू जय बिहारी.
वाल्मिकी ने रची रामायण लवकुश को जाने संसार
ये है मरा बिहार ये मेरा बिहार.


c: text/html

text:
मधुबनी पेंटिंग के मशहूर कलाकार श्रीमती विमला दत्त जी उपेन्द्र महारथी शिल्प अनुसंधान संस्था के राज्य पुरस्कार सं सम्मानित होएतीह. ई सम्मान 2009-10 के लेल अछि. ई राज्य पुरस्कार हिनका श्रीकृष्ण लीला के लेल देल जाएत. जेहि मे जेल मे भगवान श्रीकृष्ण जीक जन्म... वासुदेव जीके श्रीकृष्ण जीके नदी पार कs नंद जीक घर ल जाए वाला... श्रीकृष्ण जीके चोरी क माखन खाए वाला...गोपी सभ के संग रास रचाबए वाला... गोवर्धन पर्वत के उठाबए वाला आओर राधा संग कृष्ण जीक चित्र अछि.
श्रीमती विमला जी मधुबनी के पास रांटी गाम सं छथीह. हिनका पहिनहुं कइटा पुरस्कार... सम्मान मिल चुकल छनि. मधुबनी पेंटिंग के प्रचार- प्रसारक सिलसिला मे देश-विदेश के यात्रा सेहो क चुकल छथीह. जापान मे त ओहिठाम के लड़की सभ के मिथिला पेंटिंग के ट्रेनिंग सेहो द चुकव छथीह. विमला जी अखनो बांसक करची सं चित्र बनाबय छथीह. हिनकर बनाएल कोहबर...काली...राधा-कृष्ण...गौरी-महादेव के पेंटिंग काफी नाम कमा चुकल अछि.

robotstxt: allowed

filter: keep


text:
सोमवार, 31 अगस्त 2009
अनुत्तरित कैक टा प्रश्न
काल्हि सुभाषक कथा संग्रहक गप करै छलंहु । किताबहमारा भेट गेल अछि, मुदा जिनका(भाइ राजमोहनजीके) समर्पित चानि हुनका नहि पहुंचल र हनि। हम सुभाषक समर्पॅण भाइ साहेब के पढि क' सुनलियनि। 'घरदेखिया'क मुख पृष्ठ बनेबाक चर्चा छै, मोन पाडि प्रसन्न भेला भाइ साहेब।
हाले मे शाश्वती कोसी क्षेत्र नौहट्टा स' फिरली है । आब नितीश कुमारक काज देखार भ' रहल छनि । मुदा, शहरक काज हुए कि गामक, काजक ने गति अछि आ ने ओकर गुणवत्ते। ओना शाश्वतीक रिपोर्टिंग नीक लागल। ओहू स' नीक हुनकर खींचल कोसी क्षेत्रक फोटो लागल । पता नँइ कोसीक मारल, झमारल लोकक कोन गति हेतै...के सुधि लेतै ? की हमरा लोकनि सब साल अहिना अनिश्चिततामे, तोपक मुहाना पर भरि बरसात बैसल रहबै ? के कहत?
आ कि यैह, जे एत्ते_एत्ते लाखों_करोडों के खर्चमे क्यो माल नहि बनौने हेतै ! ई सब त' नेताक हंटलाक बाद ने पता चलै छै ? एखन ई के कहत ?
हाले मे शाश्वती कोसी क्षेत्र नौहट्टा स' फिरली है । आब नितीश कुमारक काज देखार भ' रहल छनि । मुदा, शहरक काज हुए कि गामक, काजक ने गति अछि आ ने ओकर गुणवत्ते। ओना शाश्वतीक रिपोर्टिंग नीक लागल। ओहू स' नीक हुनकर खींचल कोसी क्षेत्रक फोटो लागल । पता नँइ कोसीक मारल, झमारल लोकक कोन गति हेतै...के सुधि लेतै ? की हमरा लोकनि सब साल अहिना अनिश्चिततामे, तोपक मुहाना पर भरि बरसात बैसल रहबै ? के कहत?
आ कि यैह, जे एत्ते_एत्ते लाखों_करोडों के खर्चमे क्यो माल नहि बनौने हेतै ! ई सब त' नेताक हंटलाक बाद ने पता चलै छै ? एखन ई के कहत ?
प्रस्तुतकर्ता साकेतानन्द नवहटिया पर 7:41 am कोई टिप्पणी नहीं:
रविवार, 30 अगस्त 2009
काल्हि सुभाषक लघुकथा संग्रह 'बनैत_बिगडैत'के चर्र्चा भेल रहै। भाइ साहेब( राजमोहनझा) स' पट्ना मे भेल'सगर राति दीप जरय' आ राज़कमल पुण्य़ तिथि पर भेल आयोजनक गप भेलै । कोना मरलाक बाद कोनो लेखक के जेना मोन होइ छै लोक मनोनुकूल आ समयानुकूल ढारि क' लोक पेश क' दैत छैक । नँइ त' राजकमल आमार्क्स् वाद...? राज्नीति हुनकर प्रिय विषय नँइ छलनि। ज्नता हुनकर विचारे भीड होइत छैक, जकर ने कोनो विचार होइ छै आने कोनो व्यक्तित्वे।
प्रस्तुतकर्ता साकेतानन्द नवहटिया पर 4:03 am 1 टिप्पणी:
लेबल: मंगनीक चन्दन, विचार धारा आ लेखक्
शुक्रवार, 28 अगस्त 2009
स्वागतम्, सु स्वागतम्
अपनेक स्वागत करैत हमरा अपार हर्ष भ' रहल अछि, आ एक तरह स' हम अपने सब पाठक_पाठिका के अपन वर्तमानमे ताक_झांक करबाक हकार द' रहल छी। आउ, अहि ब्लौगक माध्यम स' किछु अप्पन आकिछु आनक गप्प कैल जाय। जनिते छी जे मैथिल आ बूढ गप्प करै लए छछनल रहैत अछि, हम दुनू छी। मुदा ध्यान देबै, 'वादे_वादे जायते तत्व बोधः' सेहो कहल गेलैये। कहल गेलैक अछि जे __जँ केलेके पात पात मे पात,त्यों संतन के बात बात मे बात।'से गप हरदम गपे नँइ होइ छै । गप्पे गप मे अत्यंत सार्थक निष्कर्ष सेहो निकलै छैक आ भयावह स' भयावह घटनाक सूत्रपात सेहो होइत छैक। हमर इच्छा अछि जे अही बहाने हम अपन इष्ट_मित्र कि पठक लोकनि के अपन बात कहि सकियनि आ जँ संभव हुए त हुनकर प्रतिक्रियो जानि सकी। ई बात कथा लिखि क' नहि भ' सकैत अछि। किछु जँ नव लिखब कि करब; तकर सूचना त' देबे करबजे आनो जँ कोनो महत्वपूर्ण काज जँ कत्तौ हेतै त' अवश्ये से हमर चर्चाक विषय हेबे करत। साहित्य आ कला जगतक हलचल किंबा राजनीतिक बिपटइ जँ कत्तौ हेतै त' हमरा कोना क'ल पडत ? ओकर चटकार ल' क' चर्चा करब आ अपनंहु स' ओइ मादे अहांक विचार जनैक प्रयास करब। श्री गजेन्द्र ठाक़ुर ज़ॆ विदेह ई मैगज़िन बहार करै छथि से हमर प्रिय मित्र आ अनुजवत लेखक भाइ सुभाषचन्द्र यादवक लघुकथा संग्रह 'बनैत बिगडैत' प्रकाशित करबा बडका काज केलनि अछि।
प्रस्तुतकर्ता साकेतानन्द नवहटिया पर 8:57 pm कोई टिप्पणी नहीं:
लेबल: मंगनीक चन्दन, स्वागतम/ सुस्वागतम्
सदस्यता लें संदेश (Atom)


text: दिल्ली मे रहय वाला लोक के लेल एकटा संदेश अछि. भारतीय जनसंचार संस्थान (IIMC) के हिंदी पत्रकारिता विभाग 24 सितम्बर (गुरुवार) के 11 बजे सं 1 बजे दिन तक "हिंदी का भविष्य और भविष्य की हिंदी" विषय पर एकटा सेमिनार करि रहल अछि. एहि गोष्ठी में कमर वहीद नकवी, राहुल देव, श्रवण गर्ग, मधुसुदन आनंद आओर गोविन्द सिंहजी अपन विचार रखताह. ओना त एहि गोष्ठी के मैथिली... मिथिला सं कोनो लेना-देना नहि अछि मुदा चूंकि हम एहि संस्थान सं पढ़ने छी ताहि लेल एहिठाम सं कनि बेसि लगाव अछि. संगहि संग हेलो मिथिला परिवार के कइटा सदस्य सेहो आईआईएमसी सं जुड़ल छथिन्ह...आओर एहि ठाम सं पढ़ि नीक-नीक संस्थान मे पत्रकारिता के एकटा नव आयाम द रहल छथिन्ह.


text:
ⓘ कटहरी गाउँपालिका
कटहरी गाउँपालिका मोरङ जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद मोरङ जिलामे साविकक कटहरी, थलाहा आ भौडाहा गाउँ विकास समितिसभके मिलाए कटहरी गाउँपालिका बनाएल गेल अछि । कटहरी गाउँपालिकाक कूल क्षेत्रफल ५१.५९ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या ३९,७७५ रहल अछि । ई गाउँपालिकाक सिमाना पूर्वमे धनपालथान गाउँपालिका आ जहदा गाउँपालिका, पश्चिममे बिराटनगर, उत्तरमे ग्रामथान गाउँपालिका तथा दक्षिणमे जहदा गाउँपालिका धरि फैलल अछि ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 24 मई 2013
धर्म
* धर्म *
सकीना अपन पति रहमाक संग बड सुन्दरसँ जिनगी काटि रहल छलीह ।एक दिन रहमान बड प्रेमसँ एकटा कथा सकीनाकें सुनबैत छल ।ओहि कथामे एक ठाम तीन बेर तलाक . . .तलाक . . .तलाक लिखल छल ।रहमान एकरो पढ़ि देलक ।ओकर सबटा बात अब्बा सुनैत छलै ।ओ रहमान लऽग आबि बिगड़ैत बाजल "ई की कऽ देलें ?आब तोहर तलाक मान्य भऽ गेलौ ।"
आब मियाँ-बीबीपर पहाड़ खसि पड़लै ।रहमान कतबो मनेलक जे ओकरा तलाकक कोनो जरूरति नै छै ।ई प्रेमे छल ।मुदा धर्म मानै लेल तैयार नै भेलै ।आब सकीना आन पुरूषसँ निकाह कऽ, तीन मास काटि ,ओकरासँ तलाक लेलाक बादे रहमानसँ निकाह कऽ सकतै ।टोलक लोक सकीनाकें घरसँ निकालि देलकै ।रहमान आ सकीनाक नोर पूछि रहल छल जे एहन धर्म बनाएले किए गेलै जे प्रेमो नै बुझै छै ?
*हम किनको ठेस नै पहुँचाबऽ चाहै छी आ नै कोनो धर्मपर कटाक्ष करै छी ।ई कथाकें मात्र मनोरंजनक नजरिसँ देखल जाए । *
अमित मिश्र


text:
मिशेल मोनाघन
मिशेल लिन मोनाघन (अङ्ग्रेजी: Michelle Lynn Monaghan; जन्म २३ मार्च १९७६) एक अमेरिकी अभिनत्री छी जे मिशन: इम्पसिबल III, किस किस बैंग बैंग, गोन बेबी गोन, मेड अफ अनर, द हार्टब्रेक किड, ईगल आई आर सोर्स कोडमे अभिनयक लेल जानल जाएत अछि ।
जीवनी[सम्पादन करी]
उनकर जन्म मार्च २३, १९७६मे विन्थ्रोप, आयोवा, अमेरिकामे भेल छल । उनकर बब आर जोन नाम कएल दुई भाईसभ रहल अछि । ओ कोलम्बिया कलेजमे पढलक आर ओहि ठामसँ मोडलिङ सुरु करलक । सन् २०००मे ओ एक पार्टीमे पिटर वाइट सँ भेटल आर ५ वर्ष बाद अगस्त २००५ मे विवाह करलक । उनकर दुईटा सन्तानसभ अछि ।


text:
गेट अफ ओरियेन्ट
गेट टु दइस्ट, गेट अफ द ओरियेन्ट कऽ रुपमर सेहो जानल जाइवाला, एकटा वर्तमान उंच भवन छी जे सूजौ, जियाङसु, चीन मे अछि। इमारत सूजौ चीन सिंगापुर सूजौ औद्योगिक पार्क जिलाक मध्यमे स्थित अछि। निर्माण २००४ मे शुरू भेल आ $ ७०० मिलियन डलर कऽ लागतसँ २०१६ मे पूरा कएल गेल।
इन्डिया टावर
इन्डिया टावर वा पार्क हयात टावर ; वा डायनामिक्स बलवास टावर वा डीबी टावर) एकटा रद्द १२६ मञ्जिला, ७१८ मिटर गगनचुम्बी इमारत छी जेकर निर्माण २०१० मे भारतक मुम्बई मे सुरु भेल छल।
ⓘ इन्डिया गेट
इन्डिया गेट भारतक राजधानी नयाँ दिल्लीक राजपथमे अवस्थित ४३ मीटर उँच द्वार छी। ई द्वारक निर्माण प्रथम विश्वयुद्ध आर अफगान युद्धमे शहीद भेल सैनिकसभक स्मृतिमे निर्माण कएल गेल अछि।
ओशन हाइट्स, दुबई
ओशन हाइट्स एकटा अधिक उंच आवासीय गगनचुम्बी इमारत छी जे दुबई मरिना, दुबई, युएई मे अवस्थित अछि। टावर ३१० मी खडा तथा उंच अछि जे ८३ फ्लोर अछि। टावर एईडसक एन्ड्रयू बूमबर्गद्वारा डिजाइन कएल गेल अछि।
जुमेइराह इमिरेट्स टावर्स होटल
जुमेइराह इमिरेट्स टावर्स होटल एक गगनचुम्बी इमारत छी। ई दुनियाक तेसर सभसँ ऊंच अखिल होटलक इमारत छी। कन्स्ट्रक्शन १५ अप्रैल २००० मे पूरा कएल गेल। ई दुनियामे ४८अम सभसँ ऊंच इमारतक रूपमे शुमार अछि। होटलमे ४० लक्जरी सुइट्स शामिल अछि आ जुमेईराह इन्टरनेशनल ग्रुपद्वारा संचालित अछि।
जेपी मोर्गन चेज टावर, हाउस्टन
संयुक्त राज्य अमेरिकाद्वारा ऊंच भवनसभक सूची संयुक्त राज्य अमेरिकामे ऊंच भवनसभक सूची हाउस्टनमे ऊंच भवनसभक सूची टेक्सासमे ऊंच भवनसभक सूची खाडी भवन हाउस्टन
क्यू वन बिल्डिङ
क्यू वन क्वीन्सल्याण्ड नम्बर एक क्वीन्सल्याण्डक गोल्ड कोस्टक सर्फर्स प्याराडाइज मे अवस्थित एक गगनचुम्बी इमारत छी। ई अपन उपाधि दुबईमे ३३७ मिटरक निर्माणक लेल मरीना टर्च सभसँ ऊंच आवासीय टावर २९ अप्रैल २०११ गुमेने अछि। एखन ई दुनियामे सातम सभसँ ऊंच आवासीय टावर छी।


text:
दरभंगा मनोकामना मंदिर के सोझाँ मे बैसल महाराजक मूर्ति के देखैत कतहु पढ़ल मोन पड़ल जे कुंदनलाल सहगल अहि ठाम राजाबहादुर विश्वेश्वर सिंहक बियाह मे “बाबुल मोरा! नैहर छूटो जाए” गउने रहथि। आब अहि गोल चबूतरा पर गै-महीस टहलि रहल अछि, मुदा कखनो एतय ‘बैंड-स्टैंड’ छल। हम आँखि बन्न कय ‘टाइम-मशीन’ सँ पचास-सय बरख पाछू चल गेलहुँ। नरगौना पैलेसक अगुलका बाड़ी में बैसल दरभंगाक बैंड। जेना मैहर (मध्य प्रदेश) क बैंड छल, तहिना दरभंगा महाराजक सेहो। हमर कल्पना में बिस्मिल्लाह ख़ानक शहनाई बाजि रहल अछि। अहि माटि में संगीतक रहस्य सभ नुकैल छैक। जे सरोद आई उस्ताद अमजद अली ख़ान सभ बजबइत छथि, ओकर जड़ि दरभंगा में भेटत। जे राग देस पर ओंकारनाथ ठाकुर स्वतंत्रताक संध्या पर ‘वंदे मातरम्’ गओलनि, ओ राग देस मिथिला में जन्मल। जाहि बाइस टा श्रुति पर हिंदुस्तानी संगीत ठार अछि, ओकर वर्णन मिथिला में भेल। ध्रुपदक तानसेनी गौहर बानी के आहि धरि सम्हारि रखनिहार एतहि के माटि के छथि। अखनो संगीतक उसरल खेत में किछु आशा अछि। भविष्य में ई लेख पढ़ि जे मनोकामना मंदिर जाथि, ओ यैह कामना करथि जे अपन परंपराक दशांशो घुरि आबय।
कार्नाटिक संगीत (कार्नाट) सँ मिथिला धरि
अोना तs तानसेन सभक समय में सेहो ‘पायरेसी’ तs नहि कहब, मुदा एम्हर के राग ओम्हर होइत छल। दक्खिनक कार्नाटिक संगीत’क राग कान्हड़ा में तानसेन जखनि महाराज अकबर के किछु गांधार (ग) आंदोलित क’ सुनौलखिन, ओ प्रसन्न भय ओकर नामे ‘दरबारी’ राखि देलखिन। तहिना गजेंद्र नारायण सिंहक मनतब छनि जे तिरहुत राग सभ’क मूल कार्नाटिक संगीत में अछि। आ ई गप्प प्रामाणिक सेहो लगइत अछि। मिथिलाक इतिहास में कर्नाट वंशक राजा न्यायदेव (1097-1134 ई.) कर्नाट प्रदेश सँ आएल रहथि, आ अपने संगीत विशारद छलाह। हुनक लिखल संगीतक प्राचीन पोथी (भारत भाष्य/सरस्वती हृदयालंकार) के एकटा फोटोकॉपी भंडारकर ओरियेंटल रिसर्च संस्थान (पुणे) में राखल अछि। मूल स्रोत भरिसक हेरा गेलहि। मूल तs कल्हण के राजतरंगिणी सेहो हेरा गेलहि। ई सभटा मूल जँ नालंदा में जरि-खपि गेल हुए, तइयो फ़ोटोकॉपी तs ओहि समय नहि छल। फ़ोटोकॉपी जँ पूना में छहि, तs मूल अवश्य किनको लग नुकायल राखल हैत। हुनकर पोथी में एकटा तार्किक गप्प लिखल जे अजुको संगीतकार सभक ध्यान जोग। ओ लिखलनि जे विलंबित लय में गाबी तs करूणा रस जन्मत, मध्य लय में गाबी तs हास्य आ शृंगार, द्रुत में गाबी तs वीर रस, रूद्र वा भयानक रस जन्मत। कतेक प्रायोगिक गप्प छहि से गीतक गति से रस बदलि जाइत छैक!
राजा न्यायदेव’क समय में संगीतक आनो शास्त्रकार मिथिला में छला। जेना भोज, शारंगदेव, सोमेश्वर आदि। न्यायदेव’क बाद बारहम सदी में बुधन मिश्र नामक संगीत-शास्त्री छला जे कवि जयदेव के शास्त्रार्थ में पराजित कएने छलखिन। अहि में मुदा ई स्पष्ट नहि अछि जे मिथिला में शास्त्रकार बेसी छला वा संगीतकार। ई संभव छहि जे मैथिल सभ पद्धति, स्वरलिपि आ रागक सूत्र बनबइत होथि, जाहि पर आधारित देश’क आन संगीतकार लोकनि गबइत-बजबइत होथि। हिनकर सभक तुलना आधुनिक काल में पं. विनायक पुलुस्कर, भातखंडे, रामाश्रय झा वा देवधर बाबू सभ सँ कयल जा सकइत अछि। जे गओलनि कम, लिखलनि-ज्ञानोपार्जन केलनि बेसी।
तेरहम सदी में कार्नाट वंशक अंतिम मिथिलेश हरि सिंह देव अपने संगीतक पैघ विद्वान छला, जिनका लय लिखल गेल,
“हरो वा हरिसिंहो वा, गीत विद्या विशारदौ,
हरिसिंह गते स्वर्गागीत विद् केवलं हर:।”
हिनक दरबारी ज्योतिरीश्वर ठाकुर (1290-1350 ई.) मैथिली भाषाक पहिल पोथी ‘वर्णरत्नाकर’ लिखलनि जेकर एकटा प्रसिद्ध मीमांसा प्रो. आनंद मिश्र सेहो कयलनि। अहि में संगीतक तीनू अंग- गायन, वादन आ नृत्य तीनू के समावेश छल। एकरा ‘भरत नाट्य शास्त्र’ सँ आगू के संस्करण बूझल जाए किएक तs अहि में बाइस श्रुति आ अठारह जाति के अतिरिक्त एकइस (21) टा मूर्च्छणा के विवरण सेहो देल गेल। आबक हारमोनियम सभ पर ओ बाइस टा श्रुति बजेनाइ सेहो संभव नहि। किछुए दिन पूर्व एकटा प्रो. विद्याधर ओक के सुनलहुँ जे ओ एहन हारमोनियम बना लेलनि जाहि सँ बाइस श्रुति बजि सकइत अछि। ओना विज्ञाने थीक, किछु आई संभव अछि। मुदा मिथिला में ई सिद्धांत आठ सय वर्ष पूर्व लिखि देल गेल।
हिनक पश्चात् जखइन मुस्लिम (गयासुद्दीन तुगलक) आक्रमण सँ हरि सिंह देव नेपाल भागि गेला, तs मिथिलो सँ संगीत पहिल बेर उठि गेल। एकर बाद दोसर बेर उठल जखनि पं. विदुर मलिक जी दरभंगा छोड़ि वृंदावन चलि गेला। लगभग दू-तीन सय वर्ष तक मिथिलाक संगीत इतिहास लुप्त भs जाति अछि। राजा शिव सिंह आ विद्यापति के योगदान भिन्न छनि, आ ओहि सँ संगीत प्रभावित भेलहि मुदा खाँटी शास्त्रीय संगीत परंपरा में काज किछु भरिसक थमि गेलहि। शिव सिंह के दरबार में आन देस से कथक नचइ बला सभ अबइत छला, जाहि में जयत गौड़, सुमति आ उदय के नाम’क चर्चा छैक।
खडोरे वंश के राजा शुभंकर (1516-1607 ई.) के किछु इतिहासकार मिथिला’क मानइत छथिन। ओ दू टा पोथी लिखलनि- ‘संगीत दामोदर’ आ ‘श्री हस्तमुक्तावली’। हमरो मोन कहइत अछि जे ओ मिथिले के छलाह किएक तs हुनक वर्णित ‘राग शुभग’ मिथिलाक राग छी। राजा शुभंकर अप्पन पोथी में वीणा के 29 प्रकार आ 101 ताल के चर्चा केलनि, जे अप्पन समय लय बड्ड आधुनिक गप्प। आब वीणा के इतिहास सँ राजा शुभंकर’क नामे काटि देल गेल अछि। की करबई? जिनक हाथ में कलम, तिनके राज।
एकटा नाम जे मिथिला सँ मिटेनाइ असंभव, से थिकाह कवि लोचन (1650-1725 ई.)। कतेक लोक लोचन झा सेहो लिखइत छथिन, मुदा ओ मात्र लोचन सँ बेसी ठाम लिखल-बूझल जाइत छथि। हुनके लिखल पोथी ‘राग तरंगिणी’ में राग व्याख्या थीक,
“भैरव कौशिकश्चैव हिन्दोलो दीपकस्था।
श्री रागो मेघ रागश्च षडेते हनुमन्ता:।।”
अहि में छह टा पहिल राग जे लिखल अछि से थीक- भैरव, कौशिक, हिन्दोल, दीपक, श्री अा मेघ। बादक संगीत इतिहासकार सभ अहि में कौशिक के स्थान पर मालकौस कहइत छथिन। ओना देवधर बाबू मालकौस के नsब राग कहइत छथिन। जे सत्य हुअए मुदा एकर व्याख्या कवि लोचन कs गेला। दरभंगा-बेतिया के ध्रुपदिया सभ मालकौस के बड्ड पुरान राग मानइत छथिन, आ हमरो सैह सत्य लगइत अछि। लोचनक पोथी में संस्कृत आ प्राचीन मैथिली, दुनूक प्रयोग अछि। हुनक पोथी में राग अडाना के सेहो व्याख्या छनि, मुदा ई नहि कहब जे ‘अडाना’ मिथिले में जन्मल। एतेक अवश्य जे कवि लोचन के समय में मिथिलाक संगीत शीर्ष पर छल। मात्र बंगाल-अवध नहि, चीन तक संगीत पहुँचि गेल छल। कवि लोचन किछु दुर्लभ राग रचलनि जे आब नहि गाओल जाइत अछि- राग गोपी बल्लभ, तिरहुत, तिरोथ, बिकासी आ धनही।
कवि लोचन राज घराना सभ सँ बेसी संभव फराक कवि छला। हुनक एकटा भारत स्तर पर छवि छनि जेना वाचस्पति मिश्र वा मंडन मिश्र के। सत्य तs ई थीक जे मिथिला सँ दरबारी संगीत परंपरा कार्नाट वंशक पश्चात् समाप्ते जेकाँ भs गेल छल। तखनहि किछु नsब इजोत आएल।
राजस्थान सँ मिथिला’क डोरि: ध्रुपद घराना
एकटा बिदेसी सिनेमा थीक - ‘लाचो ड्रोम’। ओहि में राजस्थान सँ स्पेन धरि के संगीत-यात्रा देखाउल गेल अछि जे कोना लोक संगीत लेने-धेने विश्व में कतहु से कतहु चलि गेल। इतिहास छैक जे बीकानेर के नारायणगढ़ में राजा कदर सिंह के दरबार में एकटा संस्कृत आ संगीत’क विद्वान पं. रामलाल दूबे (वा रामदास पांडे) छला। ओ महामारी के भय सँ भागि बिहार आबि धनगइ गाम (जिला-भोजपुर) में बसि गेला। हुनक दू टा पुत्र माणिक चंद आ अनूप चंद तीस बरख तक एकटा गुरू वेंकट राव मातंग सँ ध्रुपद सिखइत रहला। तीस बरख तक! अहि युगल जोड़ी के डुमराँव के शाह विक्रम शाह राजगायक नियुक्त केलनि आ ‘मल्लिक’ के उपाधि देलखिन। पहिने राजगायिका के ‘मल्लिका’ आ राजगायक के ‘मल्लिक’ के पदवी भेटइत छल। ओहि वंश में आगू चारि टा भाय भेला- रामनिवास, सीताराम, राधाकृष्ण आ कर्ताराम। रामनिवास आ सीताराम के वंश आगू नहि बढ़लनि। राधाकृष्ण आ कर्ताराम ग्वालियर चलि गेला आ ओतय उस्ताद नियामत ख़ान (सदारंग) के पुत्र भूपत ख़ान (महारंग) सँ संगीत सिखलनि। अहि गुरू-शिष्य परंपरा दुआरे तानसेन वंश कहल जाइत छैक किएक तs सदारंग तानसेनक परंपरा में छथि। मुदा तानसेन से दरभंगा घराना के सोझ संबंध नहि छैक। बेतिया सँ अवश्य किछु छहि मुदा दरभंगाक ध्रुपद घराना ओहि सँ नsबे कहल जाय। एतेक अवश्य जे ई दुनू भाई राधाकृष्ण आ कर्ताराम के गायन भारतवर्ष में प्रसिद्ध छलनि आ छह टा मुख्य राग पर अधिकार छलनि। हुनके जखनि डुमराँव राजा अहिठाम महाराज माधव सिंह (1775-1807 ई.) सुनलखिन तs कहलखिन जे हमरा हिनका लs जाय दिअ।
आब अहि में किछु स्पष्ट नहि जे अपने राधाकृष्ण आ कर्ताराम अएला वा हुनक कोनो भैयारी एलखिन। अहि में संदेह जे डुमराँव राजा अप्पन मुख्य गायक सभ के दरभंगा पठा देथिन। ग्वालियरक पश्चात् ओ सभ किछु दिन अवध के नवाब शुजाउद्दौला अहि ठाम सेहो रहथि आ पटना में सेहो। ओ सभ दरभंगा आएलो हेता तs फेर कतहु आगू निकलि गेल हेता। जे बाप-पूत दरभंगा अएला, ओ भरिसक वाणीप्रकाश मलिक आ जयप्रकाश मलिक छला। ओना प्रेमकुमार जी के अनुसार राधाकृष्ण आ कर्ताराम अएला। ओ सभ आबि पहिने मिश्रटोला (दरभंगा) में डेरा लेलनि आ बाद में महाराज हुनका बहेड़ी से किछु आगू अमता गाम लग गंगदह में जमीन देलखिन। जयप्रकाश मलिक के बेटा क्षितिपाल मलिक सँ असल अमता घरानाक नींव पड़ल। लोक बहुत नाम लइत छहि, मुदा क्षितिपाल मलिक बुझू एहि घरानाक असल ध्रुव तारा! मल्लिक घराना कतेक नब राग रचलनि, जेना- राग मंगल, देस, श्वेत मल्हार, रत्नाकर, भक्त विनोद आदि। अहि में राग देस दिग्विजय कs गेल। बाद में राजा रमेश्वर सिंहक नाँ पर राग रमेश्वर सेहो रचल गेल। दरिभंगाक खूबी छैक- काव्यात्मक छंद-बद्ध बंदिश, स्पष्ट उच्चारण, विलंबित लय में आलाप, गंभीर स्वर-प्रयोग आ गर्जनक संग द्रुत लय में गमक आ विस्तार। ताहि कारण एकरा गौहर आ खान्धार, दुनू के मिश्रण कहल जाइत छैक।
क्षितिपाल मल्लिक (1840-1923 ई.)
क्षितिपाल मलिक असगर ध्रुपद गबितो छलाह आ पखावज सेहो सुन्नर बजा लइत छलाह। हुनका ध्रुपद, धमार, तिल्लना, तिरवट सभ ध्रुपदिया विधा में निपुणता छलनि। मुदा ओहू सभ सँ बेसी ओ कठिन वा हरायल-भोतिआयल राग’क विशेषज्ञ छला। हमरा ई नहि बूझल जे ई सभटा राग ओ अपने बनौलनि वा कतहु सँ हुनका उपलब्ध भेलनि, मुदा एहि में कतेक राग’क नामो नहि सुनने छी। जेना- पदचंचली, कौस्तुभ, सुही, जूही, कुरंग, बहुली, हेमा, देवगांधार, त्रिवेणी, हर्ष, समावती, चित्रांची, श्यामनाट, कुमारिल इत्यादि। हुनक तीन टा पुत्र भेलखिन- नरसिंह मल्लिक, महावीर मल्लिक आ यदुवीर मल्लिक। नरसिंह मल्लिक के अल्पायु मृत्यु भेलनि, मुदा यदुवीर-महावीर के जोड़ी नाँ-गाँ कs गेल। क्षितिपाल मल्लिक के दू टा शिष्य छलखिन- पं. राजितराम शर्मा मल्लिक आ देवकीनंदन पाठक। अही ठाम सँ मल्लिक घराना में ‘पाठक’ सेहो जुड़ला आ बाद में ‘तिवारी’ आ ‘चतुर्वेदी’ उपनाम सेहो जुड़ल गेल।
यदुवीर मल्लिक-महावीर मल्लिक
ई ध्रुपदिया परंपरा रहल जे युगल गायकी होइत रहल। अहि सँ ध्रुपद’क कठिन रियाज़ आ गायकी किछु सुलभ भs जाइत छैक। मुदा युगल में नीक संबंध आ साम्य रहय तखनि ने? सलामत-नजाकत अली बंधु (शाम चौरसिया घराना) के सेहो संग टूटिए गेलनि। दरभंगा घराना में ई गप्प नीक जे माणिकचंद-अनूपचंद, राधाकृष्ण-कर्ताराम, महावीर-यदुवीर मलिक सँ होइत आहि धरि प्रशांत-निशांत मल्लिक तक युगल परंपरा भगवती कृपा सँ बाँचल अछि।
1924 ई. में दरभंगा के विक्टोरिया हॉल में दुनू भाय यदुवीर-महावीर के सुनहि लेल पं. वी. डी. पुलुष्कर एलखिन तs सुनि चकित रहि गेला। 1936 ई. में मुजफ्फरपुर में बाबू उमाशंकर प्रसाद जी हिनका दुनू गोटा के ‘संगीताचार्य’ के उपाधि देलखिन।
रामचतुर मल्लिक
क्षितिपाल मल्लिक के शिष्य राजितराम शर्मा मल्लिक के पुत्र रूप में अमता गाम में रामचतुर मल्लिक के जन्म भेल। जन्मक वर्ष 1902 वा 1907 ई.। हुनक पिता राजितराम जी ‘राग विनोद’ के रचयिता छला जेकर विवरण हुनक पोथी ‘भक्त विनोद’ में छनि। रामचतुर मल्लिक जी पहिने हुनके संग सिखनाइ प्रारंभ केलनि। ओकर पश्चात ओ दरबारक सुरबहार वादक रामेश्वर पाठक जी से सिखय लगला।
पं. रामचतुर मल्लिक 1924 ई. में राजदरबारी नियुक्त भेला आ राजबहादुर विश्वेश्वर सिंह के प्रिय रहथि। हुनका संग ‘37 ई. में इंग्लैंड आ फ़्रांस घूमति ओ पहिल बेर दरभंगाक ध्रुपद के विश्व-जतरा करौलनि। हुनक पश्चात् तs पं. अभयनारायण मल्लिक रोम आ जर्मनी, पं. सियाराम तिवारी आ पं. विदुर मलिक यूरोप, पं. प्रेमकुमार मलिक आ हुनक पुत्र लंदन दरबार फ़ेस्टिवल गेला। पीटर पान्के एकटा फ़्यूज़न बनौलनि आ पेरिस में दरभंगा घराना पसरल, मुदा पहिल पंडित रामचतुर मल्लिक जी। रामचतुर मल्लिक जी लग बंदिश सभक भंडार छलनि। हमर सूनल गप्प जे सब सँ पैघ भंडार भारत में बेतिया लग, आ तकर बाद पंडित रामचतुर जी लग। एतबय नहि, उस्ताद फैयाज़ ख़ान जेना ठुमरी आ शास्त्रीय गबइत छला, तहिना पंडित जी ध्रुपद के अतिरिक्त चारू पद गबइत छला। खयाल, दादरा, टप्पा/ठुमरी आ लोकगीत (विद्यापति/भजन) सभ किछु। एक बेर कजनी बाई ठुमरी गबइत रहथिन, महाराज हिनको कहलखिन ठुमरी गबइ लय। कजनी बाई टोंट कसलनि जे, “ए रामचतुरबा! तू का गैवे”। मुदा ओ तेहन ठुमरी गेलखिन, जे कजनी बाई सुनिते रहि गेलखिन। 1967 ई. में हुनका पद्मश्री सँ सम्मानित कयल गेल। दरभंगा घराना सँ दोसर पद्मश्री पं. सियाराम तिवारी जी के भेटल।
पं. रामचतुर मल्लिक के शिष्य भेलखिन- अभयनारायण मल्लिक। ओ जयनारायण मल्लिक के पुत्र छथिन। अभय नारायण जी के पुत्र संजय मल्लिक ध्रुपद गायकी धेने छथि।
पं. सुखदेव मल्लिक परिवार
रामचतुर मल्लिक के बिहार सरकार जे बेसी प्रश्रय नहि देलकनि, तs अहि सँ दरभंगाक संगीतकार सभ के मोन टूटय लगलनि। जे साठि-सत्तर के दशक में बीणापाणि क्लब सभ में दुर्गा पूजा में रामचतुर मल्लिक आ विदुर मल्लिक द्वारा ध्रुपद गाओल जाइत छलैक, से बन्न हुअए लगलइ। पं. अभयनारायण मल्लिक खैरागढ़ चल गेला। आ पं. सुखदेव मल्लिक के पुत्र पं. विदुर मल्लिक जी वृंदावन चल जाइत रहला। हिनका दुनू लोकनि के अमता/दरभंगा भरि जीवन मोन में रहलनि, मुदा की करतथि जखनि दरभंगे बदलि गेल? बाद में हुनक पुत्र प्रेमकुमार मल्लिक इलाहाबाद में पं. विदुर मल्लिक ध्रुपद संस्थान स्थापित कय अप्पन नब-नब शिष्य बनेनाइ प्रारंभ केलनि। अही शृंखला में पं. विदुर मल्लिक जीक शिष्य सुखदेव चतुर्वेदी जीक नाम अबइत अछि, जे अजुका नीक ध्रुपद गायक छथि। प्रेमकुमार जी के पुत्र लोकनि प्रशांत और निशांत मल्लिक ‘स्पिक मकै’ आ आन सम्मेलन सँ बच्चा-युवा में ध्रुपद के पसारि रहल छथि। हुनक पुत्री प्रियंका मल्लिक पांडे नीक खयाल गायकी करइत छथि।
विदुर मलिक के दोसर पुत्र रामकुमार जी अखनो दरभंगा में बैसि ध्रुपद के सम्हारने छथि। हुनक पुत्र समित मलिक आ साहित्य मलिक के जोड़ी सेहो नीक ध्रुपद गायक छथि।
मिथिलाक खयाल घराना
भारतवर्ष में एक्कहि टा क्षेत्र अछि जतय दुनू संगीत शैली के घराना रहल, आ ध्रुपदिया सभ सेहो खयाल गायकी करइत रहला। ऑलराउंडर सभक गढ़ रहल मिथिला। एकर कारण ईहो संभव जे ध्रुपद के ख्याति घटय लगलहि, मुदा अहुना नीक खयाल गायकी होइत रहल।
मधुबनी घराना
राँटी-मंगरौनी सँ पसरल मधुबनी घराना। एकर जड़ि में ध्रुपद रहइ जे क्रमश: खयाल भेल गेलहि। जखनि ध्रुपदिया तानसेन के अगिला खाढ़ी खयाल गाबय लागल, ता आन कियैक नहि? मधुबनी में ध्रुपद आद्या मिश्र तक बाँचल छल, मुदा हुनक पुत्र रामजी मिश्र के गाओल “अलबेला सजन आयो रे” कान में नचइत अछि। हुनके प्रयास सँ मिथिला इनवर्सिटी में संगीत विभाग फूजल, आ दरभंगाक खयाल गायकी पसरल। मधुबनी सँ आन नाम सभ अछि- भनसा मिश्र, डीही मिश्र, खरबान मिश्र, गुरे मिश्र, शिवलाल मिश्र, सित्तू मिश्र, हीरा मिश्र, झिंगुर मिश्र, भगत मिश्र, ललन मिश्र, लक्ष्मण मिश्र, परमेश्वरी मिश्र, कमलेश्वरी मिश्र आदि।
पनिचोभ घराना
पनिचोभक खयाल घराना कखनो नीक छल, ई सुनल गप्प। एतय के अबोध झा (1840-1890 ई.) आ हुनक पुत्र रामचंद्र झा से ई परंपरा शुरू भेल। दुनू गोटे बनैली आ दरभंगा दरबार में नियमित गबइत छला। एकर अतिरिक्त मंगनू झा, दिनेश्वर झा, दुर्गादत्त झा, जटाधर झा, रमाकान्त झा, ब्रजमोहन चौधरी, नचारी चौधरी आदि गबइत रहला।
पंचगछिया घराना
अखनि धरि मिथिलाक शास्त्रीय परंपरा में आन जाति के संगीतज्ञ कम वा नहि छला। मुदा सहरसा पंचगछिया के रायबहादुर लक्ष्मीनारायण सिंहक खबास मांगन सँ ई परंपरा शुरू भेल। रामेश्वर खबास के पुत्र मांगन खबास ओहिना बर्तन मंजइत गबइत छला, तs रायबहादुर प्रभावित भय हुनका शिक्षा दिऔलखिन। गजेंद्र बाबू अप्पन पोथी में मांगन खबास के महान् गायक कहलखिन। ओंकारनाथ ठाकुर तक हुनक संगीत सँ प्रभावित छलखिन। कहल जाय छहि जे रसदार ठुमरी में हुनकर जोड़ा नहि। आ ओ जखनि राग मेघ गबैत तs ठीके अकास मेघौन भ जाए। बाद में 1936 ई. में ओहो विश्वेश्वर सिंह लग दरभंगा आबि गेला। मांगन आ एकटा रघू झा के अनेक शिष्य भेलखिन, जेना- तिरो झा, बाल गोविंद झा, बटुकजी झा, युगेश्वर झा, उपेंद्र यादव, परशुराम झा, शिवन झा, रामजी झा, पुनो पोद्दार, सुंदर पोद्दार, गणेशकांत ठाकुर इत्यादि। अहि में सभ जातिक समावेश छल।
बनैली एस्टेटक संगीत
एकटा पढ़ल गप्प अछि जे एक बार कुमार श्यामानंद सिंह के भतीजी के बियाह में पं. जसराज अएला तs मंदिर में क्यो भजन गबइत रहथि। एहन स्वर सुनि पं. जसराज भाव-विभोर भय मंदिर दीस बढ़ला, आ ओतय कुमार साहेब के अपने भजन गबइत सुनलखिन। फेर कुमार साहेब कतेक बंदिश गाबि सुनौलखिन। मुदा कुमार श्यामानंद सिंह व्यवसायिक गायन में अपने नहि अएला। एक बेर विदुषी केसरबाई केरकर हुनकर गीत सुनि आग्रह केलखिन जे हुनका सँ गण्डा बन्हौथिन। आब ओ सिखेनाई प्रारंभ केलखिन तs स्थाई उठा लेलखिन मुदा अंतरा नहि उठैल भेलनि। अहिना एक बेर प्रसिद्ध तबला वादक लतीफ़ हुनक गीत पर तकिते रहि गेला जे ‘सम’ कोना दी। कुमार साहेब हाथ से देखौलखिन तs संगत देल भेलनि। 1995 ई. में कुमार साहेब के मुइला के बाद हुनक पुत्र बिहारी जी निजी रूप से खयाल गायकी करइत छथि, मुदा ओहो व्यवसायिक गायन में नहि छथि।
मिथिलाक ठुमरी
गौहर जान
“रस के भोरे तोरे नैन”
भारतवर्षक पहिल ग्रामोफ़ोन रिकॉर्ड गौहर जानक छनि जिनका पछिला साल गूगल डूडल पर अएला पर लोक चिन्हलकैन। एकटा आर्मीनिया मूल के एंज़ेलिना जखइन गौहर जान बनली तs सबसे पहिने 1887 ई. में दरभंगा महाराज लक्ष्मीश्वर सिंह के दरबार में गओलनि, आ 1898 ई. में लक्ष्मीश्वर सिंहक मृत्यु धरि दरभंगे दरबार में नृत्य आ गायन करइत रहली। ओ बुलंद ‘माई नेम इज़ गौहर ख़ान’ से ठुमरी के अंत करइ वाली के कतेक गीत अखनो यू-ट्यूब पर भेट जायत। हुनका सँ पूर्व 1885 ई. में एकटा नामी ठुमरी गायिका आ नर्तकी जोहराबाई सेहो महाराज दरबार में आबि रहली, आ बाद में पटना चल गेली।
मिथिलाक वादन रामेश्वर पाठक
पं. रविशंकर अप्पन पोथी में दू टा प्रेरणा-स्रोतक चर्चा केलनि। एकटा बाबा अलाउद्दीन ख़ान आ दोसर रामेश्वर पाठक। ई गप्प अद्भुत् इतिहास छैक जे मैहर से बाबा अलाउद्दीन ख़ान अप्पन शिष्य रविशंकर के दरभंगा अनलखिन आ पं. रामेश्वर पाठक के गण्डा बन्हई के आग्रह केलखिन। ओ भरिसक नहि बान्हलखिन, मुदा पं. रविशंकर मोने मोन गुरू मानइत रहलखिन। आब रामेश्वर पाठक के एकहि टा ‘बिहाग’ रिकॉर्डिंग उपलब्ध आ एकटा पुरान सन फ़ोटो पं. प्रेमकुमार मलिक जी के पोथी में भेटल। रामेश्वर पाठक के एकटा भाय रामगोविंद पाठक कासिमबाज़ार (बंगाल) चल गेलखिन। हुनके पुत्र (रामेश्वर जीक भातिज) भेलखिन लोकप्रिय सितार वादक पं. बलराम पाठक जी। बलराम पाठक जी के पुत्र अशोक पाठक जी आकाशवाणी, पटना से जुड़ल रहला आ आब नीदरलैंड में रहइत छथि। रामेश्वर पाठक जी के एकटा संतान नारायण जीक बियाह मल्लिक परिवारक सविन्दा दाई सँ भेलनि आ आब ओहि पाठक परिवार से तबला-पखावज वादक सभ छथि।
अब्दुल्लाह खाँ आ सरोदक आविष्कार
प्रसिद्ध उस्ताद अमजद अली ख़ान के पितामह नन्हे ख़ान के भाय मुराद अली नि:संतान छला। ओ ग्वालियर छोड़ि शाहजहाँपुर आबि गेला जतs एकटा अनाथ के अप्पन बेटा बनौलनि आ संगे दरभंगा महाराज लग आबि गेला। ओ अनाथ बालक अब्दुल्लाह ख़ान मुराद अली के मुइला के बाद राज संगीतकार बनला। आ दरभंगे में ओ पुरना अफ़गानी रबाब में परिवर्तन कए सरोद बनौलनि। अजुका सरोद एकटा अनाथक बनौल छहि, आ बंगाश घरानाक रक्त-वंशज के नही। आ सेहो मिथिला में बनल अछि। बाद में हुनक संतान सभ बंगाल जा बसलनि आ रवींद्र नाथ टैगोरक परिवार सँ नीक संबंध छलनि। हुनके शिष्य परंपरा में आब बुद्धदेव दासगुप्ता छथि।
पखावज
बिहार में पखावज के दू टा मुख्य घराना भेल- दरभंगा आ गया। ध्रुपद में पखावज आवश्यक छलैक तs मल्लिक परिवार में कतेक पखावज आ तबला वादक भेला जे गायक के संग देथिन। अहि में कतs से प्रारंभ करी आ कतs से अंत। प्रेमकुमार जी के पोथी सँ गनी तs पचास टा तबला-पखावज वादक तs मात्र मल्लिक परिवार में। आ तहिना अनेक पाठक परिवार में।
मिथिलाक संगीतक अष्टभुजा
अहि लेख’क आ मिथिलाक संगीतक कोनो अंत नहि छैक। बिस्मिल्लाह ख़ान के मरइ सँ पूर्व इच्छा छलनि जे एक बार दरभंगा में शहनाई बजाबी आ ओहि पोखरि में नहाई जाहि में दिन में दू बेर नहाइत छलहुँ। सिद्धेश्वरी देवी महाराजक नौका विहार में ठुमरी गबइत छली। प्रसिद्ध गायिका शुभा मुद्गलक गुरू रामाश्रय झा ‘रामरंग’ दरभंगाक छला आ हुनक गुरू पं. भोलानाथ भट्ट सेहो दरभंगेक छला आ इलाहाबाद जा के बसि गेला। आब अहि में कतेक नाम, कतेक संदर्भ छूटि गेल। मुदा एतेक स्पष्ट छहि जे शास्त्रीय संगीतक सभ शैली आ सभ रूप में दरभंगा अग्रणी छल। आब एकर पुनर्जागरण आवश्यक थीक, आ दरभंगा के ध्रुपद शिक्षण संस्थान में बेसी सँ बेसी बाल-प्रशिक्षु के राखि एकरा जीवित राखल जाए।


text:
फिल्म निर्देशक शशि वर्मा मूलतः सीतामढ़ी जिलाक रीगा अंचलक वासी छथि आ फिल्म निर्देशन में परिचित नाम सेहो....एखन हाल में बाल मनोविज्ञान पर आधारित हिन्दी फिल्म "पापा प्लीज"क निर्माण आ निर्देशन में लागल छथि ...जाही सँ "तारे ज़मीन पर"क बाल दर्शक कें फेर ई नव सनेश शशिजीक निर्देशन में भेट सकत...मृदु मैथिली भाषी श्री वर्मा सँ मैथिली फिल्म उद्योग के सेहो बड आशा छैक..!
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Sunday, November 6, 2011
फिल्म निर्देशनक कला पुष्प - शशि वर्मा (Director Shashi Verma)
5 comments:
Subscribe to: Post Comments (Atom)


text:
जनकपुरधाम: कोनो पूजा भेल कि मूर्तिसभके जनकपुरक गंगा सागरमे भसएबाक परम्परे बनि गेल छल. मुदा आब ओकर ठीक विपरीत लोक मूर्ति भसएबासँ बचि रहल अछि. एतेकधरि कि पोखरिक मोहारपर मूर्ति लऽ परिक्रमा करैत अछि मुदा आब धरि गंगा सागरमे नहि फेकैत अछि. सेभ हिस्टोरिकल जनकपुरक अध्यक्ष रामअशीष यादव जनचेतनाक अनुपम उदाहरण एकरा मानैत छथि. जनता अपने पोखरि सफा कएलाक फल गंगा सागरमे एहन परिवर्तन आएल हुनक कथन रहल अछि. सफाइ अभियानक बाद कृष्ण जन्मोत्सव आ गणेश पूजा दूटा मूर्ति भसावएबला उत्सव सम्पन्न भेल अछि. मुदा कतहुँ कोनो प्रकारसँ भसावएबला दृश्य नहि देखल गेल.
सेभ हिस्टोरिकल जनकपुरक अध्यक्ष यादव कहैत छथि ककरो किछु कहए नहि पडल, लोक आप से आप भसावएसँ दूरी बनौलनि. भसौलाक बाद पहिने गंगा सागरक पानि पीयर आ लाल भऽ जाइत छल मुदा एहिबेर ओहिना निर्मल सफा गंगा सागर लागि रहल अछि. सुर्यकिशोर मार्गमे गणेश पूजा करएबला गणपति महोत्सव आयोजक समितिक सल्लाहकार सोहन ठाकुर कहैत छथि गंगा सागरके नमूना स्थल बनावएके अछि, ओहिमे तऽ आब निर्मालो फेकनाइ अपराध हएत. भसावए काल गंगा सागरक पानिसँ गणेशक मूर्तिके एहिबेर सिख्त कएलहुँ अछि ओ कहलनि. जनकपुरमे कृष्णाष्ठमी आ गणेश पूजनोत्सवक अधिकांश मूर्ति दुधमती नदीमे विसर्जन कएल गेल अछि. ज्ञानकुपमे गणेश पूजा कएने भरत सिंह कहैत छथि हमसभ पहिनहुँ पोखरिमे मूर्ति नहि भसवैत छलहुँ. मूर्तिमे बहुत रास पेन्टसभ प्रयोग कएल जाइत अछि ओ पेन्टसभ स्थिर जलमे रहएबला प्राणीसभके लेल हार्मफुल होइत अछि ई बात बुझएबलाके संख्या जनकपुरमे बढि रहल अछि.
(Report/Photo: सुजीत कुमार झा)


text:
भैरव लाल दास
मिथिला मे मातृभाषा मे शिक्षाक इतिहास प्राचीन समय सँ भेटैत अछि। राजा जनकक दरबार मे प्रकाण्ड पंडित सभ केँ स्थान एहि लेल भेटैत रहन्हि जे ओ आम जन केँ शिक्षित करबामे समर्पित रहैत छलाह। चन्द्रगुप्तक राजकाल मे ग्रीक राजनयिक ‘मेगास्थनीज’ (300 ईसा पूर्व) आयल छलाह ओ एहि ठामक शिक्षा व्यवस्था विशेष क’ देवभाषा संस्कृतक संबंध मे विशद वर्णन कएलन्हि अछि। बादक अवधि मे चीनी यात्री सब मिथिलाक भ्रमण केलन्हि आ एहिठामक देशी शिक्षा व्यवस्था सँ प्रभावित भेलाह। पन्द्रहम् शताब्दी मे मिथिलाक शिक्षाक व्यवस्था पुन: विश्व प्रसिद्ध भेल जखन पक्षधर आ वाचस्पति मिश्र सनक विद्वानक लेखनी सँ मानव सभ्यता आलोकित भेल। महामहोपाध्याय गोकुलनाथ उपाध्याय (1650-1740) क पश्चात् मिथिलाक शिक्षा व्यवस्था ससरि क’ नवद्वीप (बंगाल) चलि गेलैक। ओत’ भौर अथवा मंगरौनी सँ वेशी छात्र जुड़ल आ मिथिलाक छात्र शिक्षाक लेल नादिया (नवद्वीप) आ बनारस जाए लगलाह। पिलखवार, महेशपुर, अथरी, ननौर, रुद्रपुर आ चकौती मे विद्वान शिक्षक सभ रहथि जिनका सँ पढ़बाक सेहन्ता कोनो विद्यार्थी केँ होइत रहन्हि। ताहि समय मे संस्कृत शिक्षाक प्रसार वेशी रहैक आ पाठ्यक्रम मे व्याकरण, धर्मशास्त्र, न्याय आ ज्योतिष विषय छल। एकर अतिरिक्त वेद एवं तंत्रक अध्ययन सेहो होइत छल।
बादक राजकाल मे सेहो मिथिला शिक्षाक केन्द्र बनल रहल आ ई क्रम खण्डवला वंश धरि चललैक। 1844 मे ‘कलकत्ता रिव्यू’ नामक पत्र मे मिथिलाक शिक्षा पद्धति खास क’ ‘टोल’ पद्धतिक विशेषता पर आश्चर्य प्रकट कएल गेलैक जे शिक्षक लोकनि सुख-सुविधा वा धन उपार्जन सँ कोनो सरोकार नहि रखैत छथि। हिनक घर एवं रहन सहन देख क’ विद्याक प्रति अनुराग श्रद्धा उत्पन्न करैत अछि। ब्रिटिश अधिकारी द्वारा सेहो चारि तरहक शिक्षा व्यवस्थाक उल्लेख कएल गेल अछि- संस्कृत चतुष्पथि अथवा टोल, पाठशाला, मदरसा आ मकतब। टोल आ मदरसा उच्च वर्गीय शिक्षाक लेल छल आ पाठशाला आ मकतब निम्न वर्गीयक लेल।
वर्ष 1813 सँ पहिने सरकारक प्रशासनिक अंगमे शिक्षा नहि आयल छल। एहि वर्ष चार्टर एक्ट आयल आ सरकार द्वारा निर्णय लेल गेल जे शिक्षा व्यवस्था पर कम सँ एक लाख टाका खर्च कएल जाए। परंच एहि अवधि धरि कोनो विभागक स्थापना वा कोनो अधिकारीक नियुक्तिक प्रावधान नहि भेलैक। तिरहुत मे पहिल महाविद्यालयक स्थापनाक निर्णय त’ लेल गेलैक मुदा एकर पर्यवेक्षणक भार स्थानीय समिति केँ देल गेलैक। 1823 मे सरकार द्वारा शिक्षा समितिक स्थापना कएल गेलैक आ एहन व्यवस्था 1842 धरि रहल जखन शिक्षा परिषद्क स्थापना भेलैक। दिसम्बर,1844 मे ‘वर्नाकुलर स्कूल स्कीम’ आयल जे ‘हार्डिंग स्कूल’क नाम सँ सेहो प्रसिद्ध अछि। बिहार (झारखंड सहित) मे ईसाई मिशनरीज आगमन एहि अवधि मे आरंभ होइत अछि जकरा मातृभाषाक महत्व सबसँ वेशी बुझबा मे एलैक आ मैथिली मे पवित्र ‘बाईबिल’क अनुवाद सेहो एहि अवधि मे भेलैक। बापटिस्ट, गोसनर, क्रिश्चियन मिशनरी सोसाइटी आ सोसाइटी फॉर दी प्रोपेगेशन ऑफ दी गॉस्पेल द्वारा मातृभाषा मे धर्म ग्रंथक छपाई एहि लेल भेलैक जे ओ वेशी सँ वेशी लोक धरि अपन आशय पहुंचा सकय।
औपनिवेशिक काल मे संस्कृत शिक्षा सँ फराक जन शिक्षाक प्रसार भेलैक। गाम मे पाठशालाक स्थापनाक रेवाज बढ़लैक। एहि पाठशाला मे शिक्षक स्थानीय रहैत छलाह आ शिक्षाक खर्च जन समुदाय द्वारा वहन कएल जाइत रहैक जाहि मे गामक धनी-मनी अथवा जमींदार कनेक वेशी मदद करैत छलखिन्ह। एहि मे शिक्षाक माध्यम मातृभाषा अथवा जनभाषा रहैत छलैक। बच्चा केँ अक्षरारंभ करौलाक बाद शब्द विन्यास सिखाओल जाइत छल आ तकरा बाद कृषि एवं व्यापार सँ संबंधित विषय सँ अवगत कराओल जाइत छल। विभिन्न तरहक पत्र लेखन, जमीनक नाप-जोख, वजन आदि पाठ्यक्रमक हिस्सा छल आ प्रत्येक दिन वर्गक अंत सामूहिक रूप सँ, जोर-जोर सँ ‘दोनाई’ (पहाड़ा) आ ‘बिटगरहा’ पढ़ाओल जाइत छलैक जे बच्चा सभक मन-मस्तिष्क मे बैस जाइत छलैक। पढ़ेबाक क्रम मे गुरुजी अथवा मौलवी साहेब (मियांजी) द्वारा बच्चा केँ कतेको तरहक शारीरिक दण्ड सेहो देल जाइत छलैक। एकर आलोचना विभिन्न तरहक प्रतिवेदन मे आयल अछि। 1876-77क बेंगाल एडमिनिस्ट्रेटिव रिपोर्ट में कहल गेल जे एहि पद्धति केँ शिक्षाक नाम नहि देबाक चाही। मातृभाषा मे देल गेल एहि शिक्षा पद्धतिक लाभ विद्यार्थी केँ बहुत भेटैत रहैक। स्थानीय जीवन प्रक्रियाक सब चरणक प्रशिक्षण विद्यार्थी केँ द’ देल जाइत छलैक। उल्लेखनीय जे एहि अवधि मे पोथीक उपलब्धता नगण्य छल। मातृभाषा मे शिक्षा ग्रहण क’ भाषा आ गणित मे बच्चा खूब प्रवीण भ’ जाइत छलाह।
शिक्षा पद्धति मे परिवर्तनक आरंभ चार्ल्स ग्रांट नामक अधिकारी द्वारा 1792 मे तैयार कएल गेल प्रतिवेदन सँ भेल। ग्रांट ईसाई मिशनरीजक कार्यकलाप सँ प्रभावित छलाह आ ‘क्लैफ्म स्कूल’ क सदस्य छलाह जाहि सँ विलबरफोर्स आ मैकाले सेहो संबद्ध छलाह। वस्तुत: ई लोकनि तत्कालीन सरकार मे अपन प्रभावक व्यवहार सँ लॉर्ड मिन्टोक प्रतिवेदन मे शिक्षाक स्थान दियौलन्हि जे 6 मार्च, 1811 क’ प्रकाशित भेलैक और तदुपरान्त चार्टर एक्ट 1813 मे शिक्षा सरकारक जिम्मेवारी बनलैक। एकर बाद भारत मे ब्रिटिश शासन द्वारा शिक्षा व्यवस्था मे परिवर्तन आरंभ भ’ गेलैक। एखन धरि ई शोधक विषय अछि जे ईसाई मिशनरीज, मैकॉले सहित अन्य अंग्रेज अधिकारी, स्थानीय शासक एवं जमींदार एवं आम जनता मे मातृभाषा मे शिक्षा विषय पर कतेक समन्वय एवं कतेक मतभिन्नता रहलैक आ एकर कारण की छलैक। एक दिस सब केओ मातृभाषा मे शिक्षाक पैरवी करैत छथि आ दोसर दिस सब केँ एहि सँ विरक्ति सेहो छनि। स्वतंत्रताक बाद सेहो एहने सन क्रम रहल।
पत्र संख्या- 5189/400 दिनांक 22 मार्च, 1950 द्वारा निदेशक, जन शिक्षा, बिहार सरकार द्वारा आदेश निर्गत भेल। एहि आदेश द्वारा जिला परिषद्क अध्यक्ष महोदय लोकनि केँ निदेशित कएल गेलन्हि जे सरकार द्वारा निश्चय कएल गेल अछि जे मैथिली भाषी क्षेत्र मे प्राथमिक शिक्षा मैथिली मे देल जाए आ मैथिली मे शिक्षा व्यवस्था केँ मंजूरी सेहो देल जाए। उल्लेखनीय जे आजादीक संघर्ष मे मातृभाषा मे शिक्षा विषय पर पूरा देश मे एकटा पैघ बहस भेल छलैक आ नीति निर्माता सब एहि विषय पर एकमत रहथि। मुदा व्यवहार मे मैथिली मे प्राथमिक शिक्षा आरंभ नहि भेलैक। मैथिली भाषी बुद्धिजीवी सब एहि हेतु संघर्ष आरंभ केलन्हि। 16 नवंबर, 1966 क’ सरकारक उप सचिव द्वारा डॉ0 जयकान्त मिश्र केँ पत्र लिखल गेलन्हि जे पत्र संख्या- 883 दिनांक 28-3-1966 और पत्र संख्या 1356 दिनांक 27-5-1966 भारत सरकार केँ पठा देल गेलन्हि अछि जकर संबंध मैथिली भाषा मे प्राथमिक शिक्षा सँ अछि। बिहार सरकार द्वारा उपर्युक्त पत्र डॉ0 एस. नागप्पा, सहायक शैक्षिक सलाहकार, शिक्षा विभाग, भारत सरकार, नई दिल्ली केँ लिखल गेलैक जाहि मे उल्लेख रहैक जे मैथिली केँ मातृभाषा मानि लेल गेलैक अछि। मुदा कोनो बच्चा केँ मातृभाषा मे शिक्षा प्राप्त करबाक लेल बाध्य नहि कएल जा सकैत छैक। कोनो बच्चाक मातृभाषा की छैक, एकर उल्लेख विद्यालय मे नामांकन करेबाक काल सिर्फ ओकर अभिभावक स्पष्ट क’ सकैत छथिन्ह। आगॉं स्पष्ट कएल गेलैक जे एहि जनतबक आधार पर मैथिलीक शिक्षक संख्या निर्धारित कएल जाएत। प्रत्येक विद्यालय मे एकटा रजिस्टर रहैत छैक जाहि मे भाषाई आधार पर अल्पसंख्यक बच्चाक संख्याक उल्लेख रहैत छैक। एहि रजिस्टर सँ स्पष्ट होइत छैक जे कतेक बच्चा अगिला वर्ष कोन भाषा सँ शिक्षा ग्रहण करबाक इच्छुक छथि आ एहि संख्याक आधार पर शिक्षकक व्यवस्था कएल जएबाक प्रावधान अछि। एहि रजिस्टरक आधार पर 25389 बच्चा मातृभाषा मैथिली मे शिक्षा प्राप्त करबाक इच्छा रखैत छथि। मैथिली भाषी क्षेत्र मे पर्याप्त मात्रा मे मैथिली जननिहार शिक्षक सब छथि आ मैथिली मे शिक्षा देबा मे ओ पूर्ण रूपेण समर्थ छथि। राज्य सरकार कोनो बच्चा केँ कोनो खास भाषा मे शिक्षा ग्रहण करबाक लेल जबर्दस्ती प्रेरित नहि क’ सकैत अछि। मैथिली मे पाठ्यपुस्तक उपलब्ध हेबाक प्रश्न पर राज्य सरकार द्वारा स्पष्ट रूप सँ स्वीकार कएल गेल जे एखन धरि ई संभव नहि भ’ सकल अछि किएक तँ एखन धरि सरकार सँ एहन मांग नहि कएल गेलैक अछि। जेना-जेना एकर मांग आओत, राज्य सरकार एकर आपूर्त्ति करत।
शिक्षा निदेशक, प्राथमिक शिक्षा, बिहार सरकार द्वारा अपन पत्र संख्या-7 एम 7-0147-170 शि. दिनांक 13 सितम्बर, 1973 क’ जिला पदाधिकारी, दरभंगा केँ एकटा पत्र प्रेषित कएल गेलैक मैथिली केँ एकटा क्षेत्रीय भाषा मानल गेल अछि आ एहि भाषाक माध्यम सँ मैथिली क्षेत्र मे पढ़ाईक प्रबन्ध अछि। एहि संबंध मे निदेशालय द्वारा समय-समय पर पत्र निर्गत कएल गेल अछि। प्रथम वर्ग सँ सप्तम वर्ग धरि साहित्य मे मैथिलीक किताब सेहो विहित अछि। मैथिली क्षेत्रक शिक्षक प्राय: मैथिली जनैत छथि आ आवश्यकतानुसार मैथिली पुस्तक आपूर्त्ति सेहो कएल जाइत अछि। किन्तु शिक्षकक उदासीनताक कारण आदेश नीक ढंग सँ कार्यान्वित नहि भ’ पाबि रहल अछि। ऑहॉं सँ अपेक्षित अछि जे अधीनस्थ अधिकारीक एकटा बैसार आयोजित करी जाहिमे एहि विषय पर विचार-विमर्श होए जे एखन धरि राजकीय आदेशक कार्यान्वयन किएक नहि भ’ रहल अछि। मैथिली भाषा मे कतेक पोथीक आवश्यकता होएत, सरकार केँ सूचित करी। सरकारक अवर सचिव द्वारा 21-2-1975 क’ एकटा आदेश निर्गत भेल जाहि मे मैथिली के विषय मे स्पष्ट निदेश छल। एहि पत्रक अनुसार जाहि अभिभावक केँ अपन पाल्य केँ मैथिली भाषा सँ शिक्षा देबाक छनि ओ विद्यालय रजिस्टर मे स्पष्ट रूप सँ लिखवा देथुन्ह आ तदनुसार मैथिली शिक्षकक व्यवस्था कएल जाएत। सरकारक लेल मैथिली शिक्षकक व्यवस्था करब कोनो कठिन काज नहि अछि। आगॉं स्पष्ट कएल गेल जे प्राथमिक विद्यालय मे कोनो ‘विषय शिक्षक’ नहि होइत छैक। जे शिक्षक छथि हुनका हिन्दी आ दोसर अल्प भाषाक जानकारी राखब आवश्यक होइत छन्हि। जाहि विद्यालय मे कम सँ कम चालीस छात्र आ एक वर्ग मे कम सँ कम 10 छात्र मैथिली पढ़ चाहत, ओत’ मैथिली पढ़बाक व्यवस्था कएल जा सकैत छैक। एहिमे आर स्पष्ट कएल गेलैक जे नया पाठ्यक्रम बनाओल जा रहल अछि आ सभ अल्पसंख्यक भाषाक लेल पाठ्य पुस्तक प्रकाशित होएत।
बिहार सरकारक अपर सचिव श्री ए. बनर्जी द्वारा अपन पत्र संख्या स्टेट/एल.25/73.3739/C (विशेष शाखा) दिनांक 29-7-1975 द्वारा भाषागत अल्पसंख्यक सहायक आयुक्त, इलाहाबाद के जे पत्र लिखल गेल ताहि मे प्राथमिक शिक्षा मे मैथिलीक स्थितिक वर्णन अछि। एहि मे स्पष्ट कएल गेल जे बिहार सरकार द्वारा जे नीति अंगीकार कएल गेल अछि तदनुसार मध्य विद्यालय मे 7वां वर्ग तक आ बुनियादी विद्यालय मे 8वां वर्ग तथा भाषेतर विषयक लेल शिक्षाक माध्यम छात्रक मातृभाषा अछि। एहि राज्य मे मैथिली मातृभाषाक रूप मे स्वीकृत अछि। जाहि विद्यालय मे चालीस छात्र अथवा एक वर्ग मे दस छात्र मातृभाषा मे शिक्षा ग्रहण कर’ चाहता त’ हुनका लेल शिक्षकक व्यवस्था कएल जेतैन्ह। एतबहि नहि, राज्य सरकारक उप सचिव द्वारा एकटा चिट्ठी पत्रांक- स्टेट/एल.एम.-7/69-3547 सी. दिनांक 10 जुलाई, 1975 डॉ0 जयकान्त मिश्र, प्रयाग एवं भाषागत अल्पसंख्यक उप आयुक्त के पठाओल गेल छल एहि मे स्पष्ट कएल गेल जे सरकार मैथिली भाषा मे प्राथमिक शिक्षा उपलब्ध करेबाक लेल प्रतिबद्ध अछि।
श्री भवेश मिश्र, महामंत्री, मैथिली भाषा संगठन, सहरसा द्वारा जिला शिक्षा अधीक्षक, सहरसा केँ ज्ञापन देल गेलन्हि जे सहरसा जिला मे मैथिली मे प्राथमिक शिक्षाक व्यवस्था नहि भ’ रहल अछि। तत्कालीन जिला शिक्षा अधीक्षक, बी.एस.वैश्यक द्वारा 24 दिसम्बर, 1986 क’ सहरसा जिलाक सभ प्रखण्ड शिक्षा प्रसार पदाधिकारी एवं विद्यालय उप निरीक्षक केँ चिट्ठी पठाओल गेल आ एकर आशय छल जे 1950 मे बिहार सरकार द्वारा निर्णय लेल गेल जे मैथिली भाषा क्षेत्र मे बच्चाक पढ़ाई मैथिली भाषा मे हो। आगॉं पत्र मे निदेशित कएल गेल जे जनवरी, 1987 सँ सहरसा जिलाक सभ विद्यालय मे मैथिली भाषा मे पढ़ाई हेबाक व्यवस्था सुनिश्चित कएल जाए।
27 अगस्त, 1988 क’ बिहार सरकारक मानव संसाधन विकास विभाग द्वारा अधिसूचना निर्गत कएल गेल जे राज्यक प्रस्वीकृत प्राथमिक विद्यालय मे शैक्षिक सत्र 1989 सँ अध्यापन हेतु संलग्न सूची मे अंकित बिहार राज्य पाठ्यपुस्तक प्रकाशन निगम लिमिटेड, पटना तथा निजी प्रकाशक द्वारा प्रकाशित पाठ्यपुस्तक स्वीकृत कएल जा रहल अछि। एहि आदेश मे स्पष्ट स्वीकृत कएल गेल जे आई धरि मैथिली मे पाठ्यपुस्तक तैयार नहि भेल अछि।
एहि तरहें वर्ष 1950 स’ आई धरि सरकारक परिपत्र मैथिली भाषा मे प्राथमिक शिक्षा देबाक पक्ष मे देखना जाइछ। वस्तुत: विचारणीय अछि जे सरकारक लेल मातृभाषा मे प्राथमिक शिक्षाक व्यवस्था करबाक कानूनी बाध्यता कोना की छैक। संविधानक 12म भाग मे अनुच्छेद 343 मे संघक राजभाषाक चर्च कएल गेल अछि। 343(1) एवं (2) क अध्ययन सँ स्पष्ट अछि जे संघक राजभाषा हिन्दी आ लिपि देवनागरी होयत। संविधानक आरंभ सँ पन्द्रह वर्ष धरि शासकीय प्रयोजनक लेल अंग्रेजी भाषाक उपयोग कएल जा सकैत अछि आ एकर बाद राष्ट्रपति निर्णय लेताह जे कोना की व्यवस्था कएल जाएत। 350 मे स्पष्ट अछि जे अपन व्यथाक निवारणक लेल राज्य मे प्रयोग होमयवला कोनो भाषा मे अभ्यावेदन देल जा सकैत छैक। मातृभाषाक संबंध में 350(क) में उल्लिखित अछि जे प्रत्येक राज्य ओ राज्यक भीतर प्रत्येक स्थानीय प्राधिकारी भाषाजन्य अल्पसंख्यक वर्गसब बालकसब के शिक्षाक प्राथमिक स्तर पर मातृभाषा मे शिक्षाक पर्याप्त सुविधा सबहक व्यवस्था करबाक प्रयास करत ओ राष्ट्रपति कोनो राज्य के एहन निदेश द’ सकत जे ओ एहन सुविधा सबहक उपबंध करयवाक लेल आवश्यक ओ उचित बुझैत अछि। 351 मे संविधानक आठम अनुसूची मे विनिर्दिष्ट भारतक अन्य भाषा एवं हिन्दीक विषय मे चर्च कएल गेल अछि।
भारतक संविधान मातृभाषा मे शिक्षाक व्यवस्था करबाक लेल बाध्यकारी उपबंध कएने अछि। एतबहि नहि, भारतक कोनो भाषा, चाहे एकर उपबंध आठम अनुसूची मे अछि अथवा नहि, एहि सँ व्यक्तिक भाषागत अधिकार पर कोनो प्रतिकूल असर नहि पडि़ सकैत अछि। मुदा शासक वर्ग पर संविधानक उपबन्धक आदर नहि करबाक आरोप समय-समय पर लगाओल गेल। अनेकानेक आवेदन सरकार केँ समर्पित कएल गेलन्हि, धरना-प्रदर्शन-आंदोलन भेल। राजनीतिक कार्यकर्त्ता पर मैथिल समाजक दबाव पड़ल। विधान मंडल स’ ल’क’ संसद धरि, एहि प्रश्न पर आवाज उठाओल गेल। मुदा यथार्थत: समस्या 1950 मे जत’ छल, मोटामोटी ओतहि ठमकल अछि। राजनेता एवं सरकारी अधिकारी एहि विषय पर अपन जिद छोड़बाक लेल तैयार नहि छथि। जनताक दबाव त’ बढ़लैक मुदा अपना रोजी-रोटीक चिन्ता मे व्यस्त जनता केँ एहि विषय पर सरकार केँ बाध्य करबाक लेल कोनो बाट ताकि नहि सकल।
मिथिला क्षेत्र मे मैथिल राजनेता सभ मैथिली मे भाषण करैत छथि। एतबहि नहि मगध, भोजपुर, हिन्दी क्षेत्र या गुजरात सँ आबि क’ राजनेता सब अपन भाषण मे कम सँ एक पंक्ति मैथिली मे अवश्य सुनबैत छथि। स्पष्ट रूप सँ हुनका मैथिली भाषी जनताक वोट चाहियन्हि। मैथिल सभ वोट देबो करैत छथिन्ह। हिनकर वोट सँ नेता सब विधान मंडल आ संसद मे बैसैत जाइत छथि मुदा एखन धरि मातृभाषा मैथिली मे प्राथमिक शिक्षा उपलब्ध नहि कराओल जा रहल अछि। पाठ्यपुस्तक मैथिली मे नहि छपैत छैक। विद्यालय मे मैथिली विषयक शिक्षकक नियुक्ति नहि कएल जाइत अछि। एहि सँ मिथिलाक संस्कृतिक लोप होयबाक प्रबल संभावना उत्पन्न भ’ रहल अछि। तिरहुता लिपिक अस्तित्व पर संकट त’ पहिनहि सँ छल, मैथिली भाषा पर कुठाराघात कएल जा रहल अछि।
संविधानिक व्यवस्था रहितो, सरकारक स्पष्ट आदेश रहितो आखिर मैथिली मे प्राथमिक शिक्षाक व्यवस्था किएक नहि भ’ रहल अछि? आखिर नेता आ अधिकारी एकरा एतेक हल्लुक ढंग सँ किएक ल’ रहल छथि? मिथिला मे मैथिली भाषा कतेक आदरणीय अछि? एहि भाषा सँ सामान्य जन जुड़ल अछि अथवा एखन धरि ई अभिजात्य वर्गक भाषा बनले अछि? मिथिला मे मैथिलीक अतिरिक्त अन्य भाषा सिखबाक प्रवृत्तिक कारण की सब अछि? मैथिली रोजगारपरक भाषा अछि अथवा नहि? देशक अन्य राज्य मे मातृभाषा मे प्राथमिक शिक्षाक की स्थिति अछि? एहन तरहक अनेक बिन्दु अछि जाहि पर विश्लेषण करब आवश्यक अछि। एहि ठाम मात्र दू-तीन टा बिन्दुक विश्लेषण अछि।
आजादीक 68 वर्षक बादो सरकारी अधिकारीक मनोवृत्ति मे कोनो खास परिवर्तन नहि भेल अछि। जखन देश मुगल शासनक अधीन छल, एहि देश पर फारसी भाषा लादल गेलैक, कारण फारसी शासकक भाषा छलैक। अफगान शासक शेरशाह के छोडि़ क’ आन कोनो शासक केँ मातृभाषाक महत्व नहि बुझना गेलन्हि। जखन औपनिवेशिक सरकार आयल, एहि देश पर अंग्रेजी लादल गेलैक। आजादीक बाद हिन्दी भाषाक मनोवृत्ति सँ अधिकारीगण अपना केँ अलग नहि क’ सकलैथ अछि।
1947 मे देश आजाद भेल आ आम जनता मे ई विश्वास उत्पन्न भेलैक जे आब हमरा अभिव्यक्तिक स्वतंत्रता भेटत। हम अपना भाषा मे लिखि-पढि़ सकब। हमर संस्कृतिक रक्षा होयत। मुदा सरकारक नीति निर्धारक केँ आम जनताक आनन्द सँ चिढ़ रहैत छन्हि। ओ हमेशा एहि ताक मे रहैत छथि जे जनता केँ जे चीज सामान्य ढंग सँ उपलब्ध भ’ रहल छैक, तकरा मे पेंच लगा देल जाए। जनता सरकारक शरण मे जाई आ तखन सरकार एकर श्रेय लिअ जे हमर उदारताक कारण ऑहॉं के ई सब चीज भेटल। मैथिलीक नाम पर वोट त’ सात दशक सँ भेटि रहल छैक, मुदा मैथिली एखन धरि उपेक्षित छथि। नेता आ अधिकारी, दुनू वर्गक सम्मुख अनेकानेक बहाना अछि।
सरकारक सम्मुख फरियादक कोनो असर जखन नहि भेलैक त’ न्यायालयक शरण लेल गेल।
मैथिली साहित्य समिति, इलाहाबाद के अध्यक्ष जय कान्त मिश्र द्वारा उच्च न्यायालय मे सी.डब्ल्यू.जे.सी. संख्या 7505/1998 दायर कएल गेल आ एकर न्याय निर्णय 29-9-2002 क’ आयल। एहि न्याय निर्णयक अनुसार राज्य सरकार के निदेशित कएल गेलैक जे जत’ एक वर्ग मे दस टा बच्चा और एक विद्यालय मे 40 टा बच्चा मातृभाषा मैथिली मे शिक्षा प्राप्त करबाक इच्छुक छथि ओत’ मैथिली शिक्षकक व्यवस्था कएल जाए। उच्च न्यायालयक एहि न्याय निर्णयक विरुद्ध बिहार सरकार सर्वोच्च न्यायालय मे सिविल अपील संख्या 7266/2004 दायर केलक मुदा राज्य सरकार मोकदमा हारि गेल। माननीय सर्वोच्च न्यायालय द्वारा 30-9-2010 क’ अपील के खारिज क’ देल गेलैक।
एहि बीच, डॉ0 जयकान्त मिश्र स्वर्गवासी भ’ गेलाह। पश्चात्,सतीश चन्द्र झा, अध्यक्ष, नव मिथिला विकास समिति द्वारा दिनांक 14-1-2011 द्वारा सरकार केँ आवेदन देल गेलैक जे प्राथमिक शिक्षा मातृभाषा मे देबाक लेल, माननीय उच्च न्यायालय द्वारा 7505/1998 एवं सर्वोच्च न्यायालय द्वारा 7266/2004 मे पारित न्याय निर्णयक अनुपालन हेतु सरकार उचित व्यवस्था करए। सरकार किछु नहि केलक। सतीश चन्द्र झाजी एहि विषयक शिकायत उच्च न्यायालय मे एम.जे.सी. संख्या 3380/2011 मे केलथि। उच्च न्यायालय एहि एम.जे.सी. क निष्पादन करैत 19-9-2011 क’ आवेदक के कहलकन्हि जे ऑहॉं उचित बुझी त’ एकरा लेल उच्च न्यायालय मे नया मोकदमा दायर क’ सकैत छी। डॉ0 इन्द्रनाथ झा, अध्यक्ष, अंतर्राष्ट्रीय मैथिली परिषद् (रजिस्ट्रेशन संख्या- 262/01-6-2000) मुजफ्फरपुर द्वारा तदनुसार सी.डब्ल्यू.जे.सी. 18798/2012 दायर कएल गेल। एहि मोकदमा मे बिहार सरकारक प्रधान सचिव, शिक्षा विभाग द्वारा प्रतिशपथ पत्र देल गेल अछि। सतीश चन्द्र झा आवेदकक वकील छथिन्ह। एहि मोकदमा मे माननीय मुख्य न्यायाधीश, पटना उच्च न्यायालय एल. नरसिम्हा रेड्डी आ माननीय न्यायाधीश विकास जैनक खंडपीठ द्वारा 17-2-2015 क’ अंतरिम न्याय निर्णय पारित कएल गेल अछि। न्याय निर्णयक अनुसार मैथिली संविधानक अष्टम अनुसूची मे वर्णित भाषा अछि। सरकारक प्रति शपथ पत्र मे मैथिली भाषा केँ मान्यता देबा एवं एकर प्रचार-प्रसारक तथ्य स्वीकार कएल गेल अछि। राज्य सरकार केँ निदेशित कएल जा रहल अछि जे अगिला शैक्षणिक सत्र सँ मैथिली भाषी क्षेत्र मे मैथिली भाषा (ऐच्छिक विषयक रूप मे) क पढ़ाई हेबाक लेल पाठ्यपुस्तक एवं पाठ्यक्रम तैयार करथि। एहि मोकदमा पर अगिला सुनवाई चारि सप्ताह बाद होयत। एहि न्याय निर्णय सँ सरकारी अधिकारी केँ आर बल भेटतन्हि।
एकटा महत्वपूर्ण विषय अछि जे सरकारी अधिकारीगण एना जिद्द किएक क’ रहल छथि? आखिर मैथिली भाषा सँ एतेक विद्वेषक भावना किएक छनि? वस्तुत: अधिकारी लोकनि केँ राष्ट्रभाषा, राजभाषा, मातृभाषा आ लोक भाषा मे अंतर स्पष्ट नहि भ’ पबैत छन्हि आ एहि लेल ने ओ स्पष्ट निर्णय ल’ पबैत छथि आ ने सरकारक एवं उच्च/सर्वोच्च न्यायालय द्वारा पारित न्यायादेश के ओ कार्यान्वित क’ पबैत छथि।
भारतीय संविधान मे राष्ट्रभाषाक शब्दक कतहु चर्च नहि छैक। राजभाषाक रूप मे हिन्दी केँ स्वीकार कएल गेल छैक आ तात्कालिक रूप मे अंग्रेजी सँ काम चलेबाक व्यवस्था कएल गेल छैक। कोनो व्यक्तिक मातृभाषा की हेतैक, एहि लेल कोनो नियम, कानून आ सरकारी आदेशक खगता ककरो, कोनहु देश मे नहि होइत छैक। अपितु, सरकारक कतेको आदेश मे मैथिली केँ मातृभाषा मानल गेल अछि। मैथिली संविधानक अष्टम अनुसूची मे वर्णित भाषा अछि। वस्तुत: अधिकारी लोकनि मन-मस्तिष्क मे ई फरिछोट नहि भेलन्हि जे हिन्दी आ मैथिली मे कोनो टकराहट नहि छैक।
ग्रियर्सन द्वारा मैथिली भाषी क्षेत्रक रूप मे सीतामढ़ी, मधुबनी, मुजफ्फरपुर, दरभंगा, सुपौल, मधेपुरा, सहरसा, वैशाली, समस्तीपुर, बेगूसराय, खगडि़या, अररिया, किशनगंज, पूर्णिया, कटिहार, भागलपुर, बांका, गोड्डा, देवघर आदि जिला केँ प्रदर्शित कएल गेल अछि। संविधानक आठम अनुसूची मे संविधान संशोधन विधेयक, 2003 द्वारा 7-1-2004 क’ मैथिली के शामिल कएल गेल। सम्प्रति पटना, मुजफ्फरपुर, भागलपुर, मगध, मिथिला,बी.एन.मंडल, रांची, त्रिभुवन विश्वविद्यालय, काठमांडु मे मैथिली विषयक पढ़ाई भ’ रहल अछि। विश्वविद्यालय अनुदान आयोग द्वारा मैथिली भाषा मे शोध करबाक हेतु छात्रवृत्ति देल जा रहल छैक। 1965 सँ साहित्य अकादेमी द्वारा मैथिली भाषा मे पुरस्कार देल जाइत छैक। 1972 सँ बिहार लोक सेवा आयोग द्वारा मैथिली भाषा मे परीक्षा आयोजित (अधिसूचना संख्या- 10222, दिनांक 31-5-1972, 15342, दिनांक 26-8-1972) आ तदनुसार पाठ्यक्रम तैयार कएल गेल। भारतक प्रधानमंत्री पंडित जवाहर लाल नेहरू द्वारा मैथिली भाषाक विकासक लेल सरकारक प्रतिबद्धताक घोषणा दिसम्बर, 1980 मे कएल गेल। मैथिली बजनिहारक संख्या 30.3 प्रतिशत छल आ उर्दू बजनिहारक संख्या 8.9 प्रतिशत छल। मुदा मैथिली के छोडि़ क’ उर्दू केँ द्वितीय राजभाषाक दर्जा देल गेल।1990 मे राज्य सरकार द्वारा निर्णय लेल गेल जे उच्च विद्यालयक छात्र मैथिली भाषा मे अपन उत्तर लिखि सकैत छथि।
एतेक भेलाक बादो अधिकारीगण केँ मैथिलीक प्रति विद्वेषक भवना छनि। वस्तुत: मैथिलीक विकास भेला सँ हिन्दीक विकास अवरुद्ध नहि भ’ सकैत अछि। प्रत्येक बच्चा राष्ट्रभाषाक रूप मे हिन्दीक शिक्षा ग्रहण करैत अछि आ ई व्यवस्था सौंसे देश मे छैक। किछु दिन पूर्व धरि अपना बच्चा केँ अंग्रेजीक शिक्षा देब गर्वक विषय बुझल जाइत छल किएक त’ बच्चाक भविष्य निर्माणक विषय अंग्रेजी बनि गेल छलैक। आब अंग्रेजी संगे एकटा विदेशी भाषा सिखबाक आकर्षण बढि़ रहल छैक आ बच्चा सब फ्रेंच, जर्मन, जापानी, अरबिक, चीनी या अन्य कोनो भाषा सिखैत अछि। बच्चा सब जतेक भाषा सिखए, ततेक नीक। जतेक विकास करए’ ततेक नीक। मुदा ओकर कोनो अपराध नहि छैक जे ओकरा मातृभाषा मे आरंभिक शिक्षा लेबा सँ वंचित कएल जाए। कतेको शोधपत्र एलैक जे जँ मातृभाषा मे शिक्षा प्रदान कएल जाए त’ बच्चा स्पष्ट रूपेण आ तेजी सँ विषयक ज्ञान अर्जित करैत अछि। वस्तुत: बच्चाक सिखबाक एहि प्रवृत्ति सँ अधिकारीगण सशंकित भ’ जाइत छथि। हुनका नजरि मे शिक्षा व्यवस्था सिर्फ औपचारिकताक विषय अछि आ बच्चा केँ साक्षर बनाओल जाए नहि की शिक्षित। शिक्षित बनबाक अधिकार ओहि बच्चा सब केँ छैक जे नीति-निर्धारकक परिवार मे जन्म लैत अछि आ तथाकथित रूप सँ भविष्य मे देशक बागडोर सम्हारता। मिथिला सनक पिछड़ल प्रदेश मे जँ केओ एहन नीति निर्धारक बनि जेताह त’ हुनकर स्थान छीनल जेतन्हि। अतएव एहि धरती पर गुणवत्तापूर्ण शिक्षा व्यवस्था करबाक प्रपंच प्रदर्शित हो, मुदा यथार्थ नहि।
मिथिलाक धरतीक वर्तमान भाग्य विधाता सब शासक वर्गक एहि महीनी सँ एखन धरि विमुख छथि। आम जन सब सेहो तेना भ’ क’ एहि लेल सचेष्ट नहि छथि। मातृभाषाक प्रति अनुराग मे कमी आबि रहल अछि। मिथिलासँ युवा वर्गक पलायन सबसँ वेशी भेलैक अछि। हुनका लेल पेट भरब पहिल विषय अछि। देशक आन भाग सँ कमा-खटा क’ ओ कहियो मिथिला आपस अबैत छथि त’ ओहि भागक भाषा बाजि गौरवान्वित होइत छथि। एहन स्थिति भ’ गेल जे आब मैथिली मातृभाषा नहि ‘दादीभाषा’ बनि रहल अछि। एखनहु मैथिली जाति, पाति, धनिक-गरीब, सहरसा-मधुबनी आदि मे बंटल अछि। नेता लोकनि सब किछु देखि रहल छथि। हुनका वोट चाहियन्हि, आर कोनो चीज सँ कोनो प्रयोजन नहि। हुनका बुझल छन्हि, मैथिलीकेँ कोना हराओल जा सकैत अछि। मैथिली आईयो हारि रहल छथि। मातृभाषा मे प्राथमिक शिक्षा आइयो सपना अछि। सरकारक परिपत्र, न्यायालयक आदेश, नेता सबहक आश्वासन, धारा सभाक परिचर्चा सब किछु छिडि़आयल अछि। मिथिला संस्कृति पर कुठाराघात भ’ रहल अछि आ भाग्य विधाता पर सुतल छथि।
भैरव लाल दास
बी-402, श्री राम कुँज अपार्टमेंट
रोड नं0-4, महेश नगर,
पोस्ट- केशरी नगर, पटना-800024
फोन नं0-9430606724
ई-मेल-blds412@gmail.com
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
लहेरियासराय क बेलवागंज स एन.एस.डी आ फेर सिंगापुर तक मे अपन अभिनय स लोहा मनेनिहार श्याम साहनी आय अंतराष्ट्रीय स्तर पर पहचान बना चुकल छथि । एकटा छोट जगह स निकली कए एहन मुकाम छुनाय खाली मिथिले लेल गौरव क गप नहि अछि । एन.एस.डी पासआउट श्याम साहनी क मा-पिताजी अखनो बेलवागंज मे माछ बचैत छथि । मिथिला क एहि लाल स इसमाद लेल गप केलथि अछि संपादक(शोध) सुनिल कुमार झा । प्रस्तुत अछि हिनकर गपशप क किछु खास अंश ।
प्रश्न – बेलवागंज स सिंगापुर क सफर ! केहन लागि रहल अछि ।
उत्तर – उत्साहित छी । पहिल बेर एहन तरहक आयोजन मे भाग लेलहूँ अछि ताहि लेल किछु डरल जरूर रही मुदा जोश मे कोनो कमी नही रहल ।
प्रश्न – सिंगापुर कोना जाएब भेल । एतेक लोक मे अहेँक चयन ?
उत्तर – एशिया पेसिफिक थियेटर ब्यूरो क तत्वाधान मे हरेक साल एकटा रंग महोत्सव होएत अछि जाहि मे एशिया क लगभग सभ देश शामिल होएत अछि । एहि मे भारत दिस से हमहूँ गेल रही । एन.एस.डी क डाइरेक्टर वामन केन्द्रें क टीम संगे हम गेल रही । हमर नाटक क नाम छल ‘’साईलेंट स्पीच’’ । इ एकटा मूक नाटक छल जाहि मे हमरा संगे आर चाहि गोटे काज केने छल । एहि नाटक क बहुत वाहवाही भेटल छल ।
प्रश्न – अपना बारे मे किछु बताउ ?
उत्तर – दरभंगा जिला क बेलवागंज क एकटा छोट परिवार स हम आबैत छी । हम पिताजी अखनो माँछ बेचैत छथि । पढ़ाई लिखाई दरभंगा स भेल । जिला स्कूल दरभंगा स दसमा पास केलहूँ तकर बाद सी.एम. साईन्स कॉलेज स जूलोजी ऑनर्स केलहूँ । फेर फाईन आटर्स मे एम.ए केलहूँ । एहि बीच एन.एस.डी. लेल हमर चयन भए गेल । आ हम दिल्ली आबि अभिनय क बारिकी सीखए लगलहूँ ।
प्रश्न – एकटा जूलोजी ऑनर्स कए अभिनय दिस रूझाण कोना भेल ?
उत्तर – बचपने स हम कलाप्रेमी छलहूँ मूर्तिकला आ चित्रकला दिस हमरा बेस रूझाण छल । फेर कॉलेज एलहू त कॉलेज क यूथ फेस्टीवल मे अभिनय दिस जूड़ान भेल । नियमित रूप से हम यूथ फेस्टीवल लेल काज कर लागलहूँ । कैकटा प्राईज सहो जीतल । 2010 मे नेशनल यूथ फेस्टीवल लेल हमरा अवार्ड सेहो भेटल छल । एहि बीच कैक टा रंगमंडल संग काज करबाक मौका भेटल । दरभंगा क ‘’थियेटर यूनिट’’ आ बेगुसराय क ‘’आकाशगंगा रंग चौपाल’’ स जुड़ि कए कैक टा थियेटर केलहूँ । फेर 2011 मे एन.एस.डी लेल सेलेक्शन भेल आ हम दिल्ली चलि एलहूँ ।
प्रश्न – अहाँ हिन्दी आ मैथिली मे बहुत रास प्ले केने छी । दूनू मे अंतर की बुझाएल ?
उत्तर – हमरा जनैत संस्कृत नाट्य परंपरा क बाद सबसे बेसी पुरान नाट्य परंपरा मैथिली अछि । तखन अहाँ खुद अंदाजा लगा सकैत छी जे मैथिली नाटक क परंपरा कतेक सशक्त आ समृद्ध अछि । हिन्दी आ मैथिली मे जे सबसे बेसी अंतर हमरा बुझाएल ओ अछि संसाधनक क कमी । प्रयास कैल जाएत अछि मुदा सफलता ओहि अनुरूप नहि भेटल जाही क अपेक्षा कैल जाएत अछि । देश भरि मे मैथिली क एतेक रंग संस्थान भेला बादो अखैन धरि मैथिली भारंगम (भारतीय रंग मंच ) मे शामिल नहि भए सकल । इ दुख:क गप अछि । हम सभ सेहो एहि प्रयास मे दिन रात लागल छी जे मैथिली सेहो अंतराष्ट्रीय स्तर पर पहचान बनबे ।
प्रश्न – रंगमंच आ रंगमंच क दर्शक लेल कोनो संदेश ।
उत्तर – रंगमंच क आ दर्शक दूनू लेल कहय चाहब मैथिली समृद्ध भाषा अछि आ एकर नाटक सेहो दमदार होएत अछि । कतहूँ भी अगर थियेटर मे मैथिली नाटक क मंचन होएत अछि त अहाँ जरूर देखू । अहाँ देखब तखने नाटक क विकास होएत । मैथिली संगे एकटा पैघ समस्या अछि – लोग जे कियो एकटा लकीर खीच दैत अछि त सभ कियो ओकरा मेटबा मे लागल रहैत अछि । जरूरत अछि ओहि लकीर क पैघ करबा क । जहिया अहाँ लकीर पैघ करय मे लागि जाएब तहिया निश्चित मैथिली रंगमंच सेहो समृद्ध होएत एकर हम भरोषा दैत छी ।
अंत मे
इसमाद स गप करबाक लेल बहुत –बहुत धन्यवाद ।
अहूँक सम्पूर्ण टीम कए धन्यवाद ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
गजानन मिश्र
मात्र एक सदी पहिलका गप अछि मिथिला मे माछ क भरमार छल। 1807 ई क पुरनिया रिपोर्ट मे सर्वेयर जनरल फ्रांसिस बुकानन कोसी क नाथपुर घाट जे वर्तमान मे छातापुर स पूरब, बलुआ स दक्षिण आ नरपतगंज स पश्चिम स्थित अछि, मे कुल 127 प्रकार क माछ क विवरण देने छथि। ओकरा 1877 ई मे प्रकाशित विलिअम हंटर क स्टैटिस्टिकल अकाउंट ऑफ़ बंगाल वॉल्यूम 20 मे सेहो दर्ज कैल गेल अछि। अंग्रेजी स देवनागरी करबा मे एहि माछ नाम मे किछु विकृति भ सकैत अछि मुदा प्रयास कैल अछि जे नाम शुद्ध राखि। ओहि ठाम क जे माछ उपलब्धट छल ओ निम्नांकित है.- फोक्चा, कांटवला फोकचा, करिया फोकचा, राजवाम, सुसुक कंचल, गच्छी, वाम, पटही, गुल्ला, कतरा, करिया कतरा, खेसरा ( दो प्रकार के), चेंगा, गरई, भंगरा, डरही( दो प्रकार के), कबई, ढाली, चन्ना, सूही चन्ना, केसरा चंदा ( दो प्रकार के), तका चंदा, बाघी, लता, ललका लता, कुकुरा, छोटका कुकुरा, खरिका, सावन खरिका, बलगारा ( दो प्रकार के), पेमा, मांगुर, बोआरी, बचवा, चेचरा( दो प्रकार के), छोटकी चेचरा, लाल्मुहा चेचरा, अंग्छाछेया, मंगोई, कतला, छोटकी बचवा, पतासी, थुन्हा पतासी, पंसा, अरिया, बघैर, मन्दा, कोसिया टेंगरा, टेंगरा, बज्झा, लारा टेंगरा, महुजर, तेल्चित्ता, नांगरा, पदना, गुठली नांगरा, चामर, हारा, नानगरा, गंगाजली, ढोंगा, तितुआ, खारा, हुन्दारा, घानी, गोहती, भुन्नी, फंसा, बड़ा खैर, हिलसा, करती( दो प्रकार), हलुअद, स्वर्ण खरिका, माली, कचकी, कांगरी, बिलरा, गुट्टा, मोलही, फोरकी, जया, सोली, सरुर, करसा, फकड़ा, पिहुआ, तिलुआ, तिलई, गोहा, मलंगा, रेबा, पंसुयिया, भंगना, मिरका, रोहू, बसरहा, कुरसा, सहरा, तुरिया, मांसल, गरहन, खंग्रही, डरही, कोसुअती, दुधुआ, कमरही, छंगी, खुद्दी, छोटका खुद्दी, भू, ललका भोटी, मारा, डिंगरा, कोसिया डिंगरा, जोंगरा, रिरही जोंगरा, करखा, पंसी, कोंधरी, देसरी, पोठी और अन्नई।
सहरसा मे अपन अनुमंडल पदाधिकारी क कार्यकाल क दौरान महिषी ब्लाक क कोसी तटीय बलुअहा घाट पर ओहि ठाम कार्यरत मल्लाह एहि मे स अधिकतर माछ कए उपलब्ध नहि हेबाक गप कहने छल। ओ सब वर्त्तमान मे मात्र 32 प्रकार क माछ क उपलब्धता स्वीेकार केने छलाह। ऊपर क सूची मे हिलसा क सेहो जिक्र अछि। आब हिलसा बिहार मे नहि भेटैत अछि। जयनगर तक कमला मे हिलसा भेटबाक तथ्य प्रतिवेदित अछि। बुकानन अपन रिपोर्ट मे माछ क उपलब्धता पर सेहो विवरण देने छथि। हुनकर समय मे पुरनिया जिला जाहि मे मालदह तक क क्षेत्र शामिल छल, क आबादी 29 लाख छल। ओ लिखैत छथि जे ओहन वर्ग जे जखन चाहे माछ खा सकैत अछि -तेकर आबादी 40/96 अछि;जे मात्र हाट या बाजार स प्राप्त क खा सकैत अछि – तेकर आबादी 28/96 अछि, जे स्वयं पकड़ कए खाइत अछि -ओकर आबादी 27/96अछि; जे माछ नहि खाइत अछि -ओकर संख्या 1/96 अछि। इ आंकड़े माछ क उपलब्धता क सुखद स्थिति देखबैत अछि। बुकानन इ सेहो रिपोर्ट कीैत छथि जे पुरनिया स नाव द्वारा पंद्रह दिन क यात्रा क पानी भरल बर्तन मे विभिन्न प्रकार क माछ एक बेर मे कई मन तक कलकत्ता पठाउल जाइत अछि। माछ क विकाश मूलतः नदी स आ नदी मे होइत अछि, मुदा जखन तिरहुत क नदी सब मृत प्राय भ गेल अछि तखन फेर माछ क विकाश क गप बेमानी अछि। दरभंगा, मधुबनी क हजार स बेसी संख्या मे पोखर सेहो उर्जा आ discharge नदी स प्राप्त करैत अछि। नदी क अस्मिता लेल इ जरुरी अछि जे एहि मे सालो भर एकटा न्यूनतम मात्रा मे पाइन बहैत रहए, बरसात मे एहि मे पूरा पाइन बहए आ एकर पाइन क प्रबाह मे कोनो अवरोध नहि रहए। बिहार क नदी क ecosystem क integrity आ fertility ध्वस्त भ चुकल अछि। पोखर मे पाइन क आगमन आ एहि स पाइनक निर्गम हेबाक आ पोखर क कछैर उपयुक्त हरीतिमा रहब एकर integrity आ फर्टिलिटी लेल अनिवार्य अछि। ऊपर स वर्तमान मे पोखर कए गंदगी जल क संग्रहण केंद्र बना देल, एकर नियमित उड़ाही नहि करब आ खेत स रासायनिक खाद/कीटनाशक तत्व क बहाव पोखर मे जायब पोखर क गुणवत्ता आ उत्पादकता कए भयंकर क्षति केलक अछि। एहि लेल पोखर क पाइन हरियर भ चुकल अछि, एहि मे घुलनशील ऑक्सीजन क मात्रा अत्यल्प अछि जाहि कारण स इसमे जीव जंतु क सम्यक विकाश नहि भ पाबि रहल अछि। एहिमे प्लैंकटन आ अन्य फ़्लोरा विकसित नहि भ पाबि रहल अछि जे माछ सहित अन्य जीव क भोजन अछि। कछैर क हरीतिमा क आभाव मे आवश्यक बायो मास पोखर मे नहि जा पबैत अछि जे माछ क वृद्धि आ विकाश लेल जरुरी अछि। पाइन मे गतिशीलता क अभाव क कारण जे तापमान मे भिन्नता पोखर क विभिन्न स्तर पर भ जाइत अछि, ओ माछ क विकाश मे बाधक होइत अछि। यैह eutrophication क समस्या अछि। नदी आ पोखर क स्वास्थ्य मे चौर क सेहो भूमिका होइत अछि। दूनू कए गर्मी मे जल क आपूर्ति आतंरिक रूप मे चौर करैत अछि, मुदा आइ चौर स्वयं विकृत भ चुकल अछि। एकर पानी जल जमाव क कारण विषाक्त भ चुकल अछि। खेत क रसायन एकरा सेहो बिषाक्त बना देलक अछि। नदी क बाँध चौर मे स्वच्छ जल नहि जायब सुनिश्चित क देलक अछि। चौर क बारे मे एकटा आकलन इ रिपोर्ट करैत अछि जे एक हेक्टर यानि तिरहुत मे ढाई बीघा क चौर मे ढाई क्विंटल माछ एक साल मे उत्पन्न होइत छल आ इ सिर्फ गरीब कए सुगमता स प्राप्त होइत छल। हरेक गाँम मे ओकर क्षेत्रफल क अमूमन 5% यानि 10 से 15 हेक्टेयर भूमि मे चौर होइत छल, जेकरा स हरेक साल लगभग 25 से 30 क्विंटल माछ कॉमन सार्वजानिक संपत्ति क रूप मे गरीब कए प्राप्त होइत छल। हाँ, चौर क माछ छोट होइत छल – बेसी स बेसी आधा किलो तक क, मुदा छल त माछ। संगहि चौर मे एकटा फसल धान होइत छल। एहि लेल तिरहुत क राजस्व अभिलेख मे चौर लेल धनहा चौर दर्ज होइत छल। इ धान लतरहा प्रकार क होइत छल जे पाइन क संग-संग बढैत जाइत छल आ ओकर उपरी हिस्सा प्रायः हमेशा पाइन ऊपर रे ऊपर रहैत छल। तिरहुत मे श्री पंचमी कए हल क पूजा क चौरवाला क्षेत्र मे एक संग धान, मुंग आ मकई छींटल जाइत छल। मई होइत होइत मुंग काटी लेल जाइत छल, सामान्य पाइन भेला पर अगस्त मे मकई काटल जाइत छल, अन्यथा बेसी पाइन भेला पर मकई नष्ट भ जाइत छल। नवम्बर दिसंबर मे नाव पर चढि कए धान क सिर्फ शीश छोप लेल जाइत छल। आजुक वैज्ञानिक कृषि मे परिभाषित multiple cropping आ paira cropping क इ अप्रतिम उदहारण छल।
अंत मे बचि जाइत अछि भूगर्भ जल, त आब एहि मे सेहो floride, आर्सेनिक क संघातिक उपलब्धता भेट रहल अछि। इ हमरा सबहक भविष्य कए आओर बेसी ख़राब हेबा दिस इंगित करैत अछि। इ समस्या सेहो नदी क मरनासन्नता क कारण उत्पन्न भेल अछि। नदी क पुनर्जीवन स वर्तमान बिहार आ तिरहुत क सर्वाधिक भीषण समस्या- बाढ़ क सम्यक निदान आ सुप्रबंधन होएत। इ त आब स्थापित भ चुकल अछि जे बाँध बनेला स बाढ़ क विभीषिका आ क्षेत्रफल बढि जाइत अछि। दरभंगा- मधुबनी मे कमला क 9टा धारा अछि, यदि हम कमला क पाइन कए एहि सबटा धारा मे एकरा क्रॉस सेक्शन क हिसाब स उपयुक्त hydraulik structure क सहायता स विभाजित क प्रबाहित करा दैत छी त झंझारपुर कमला, पैटघाट कमला, मनीगाछी कमला, सकरी कमला, तारसराय जीबछ, ककरौर कमला, परसौनी कमला, गौसाघाट कमला और बुच्चा धार कमला सन प्रबाहमान धारा सब कतहु बाढ़ नहि उत्पन्न हुए दैत आ सब ठाम काज लायक पाइन सेहो उपलब्ध होएत। एहि लेल आवश्यकता अछि जे हम समस्या क मूल कारण अपन नदी कए बुझबाक प्रयास करि आ ओहि मे सुधार आनी। ओकरा पुनर्जीवित करि। नदी मे पाइन क मात्र कए बढ़ेबाक प्रयास करि। नदी मे सालो पाइन बहबाक इंतेजाम करि। नदी मे पाइनक प्रबाह मे गतिरोध न्यूनतम राखि। सबटा धारा मे पाइन क बहाव सुनिश्चित भेला पर पोखर स्वयमेव दुरुस्त भ जायत। जखन तिरहुत क तीर पर स्वच्छ पानी बहेत त माछ फेर आबि जायत। केवल माछ नहि आउत – कछुआ, crab, डोका, नाना किस्म क हिमालय पार क आ स्थानीय असंख्य पक्षी आ बहुत मात्रा मे उपयोगी फ़्लोरा सेहो। अतएव समस्या क निदान हेतु symptomatic treatment क तरीका स ऊपर उठिकए diagnostic treatment क तरीका अपनेबाक जरुरत अछि।


text:
मधुबनीक भटसिमरि मे राष्ट्रीय लोक उत्सव शुरू भ' चुकल अछि. अछिंजल ओ नारी उद्गार संस्थान संगहि संस्कृति मंत्रालयक संयुक्त प्रयासें कएल जा रहल 'राष्ट्रीय लोक उत्सव' कार्यक्रमक उद्घाटन बुधदिन 27 सितम्बर 2017 कें बिहार सरकारक पंचायती राज मंत्री कपिलदेव कामत केलनि.
अवसर पर मुख्य अतिथिक रूप मे मैथिली नाट्यकार महेंद्र मलंगिया उपस्थित छलाह त' विशिष्ट अतिथिक आसन पूर्व मंत्री रामलखन राम 'रमण' ओ लौकहीक विधायक लक्ष्मेश्वर राय ग्रहण केलनि. बिहार विधान परिषद् सदस्य सुमन महासेठ ओ राजनगरक विधायक रामप्रीत पासवानक गरिमामयी उपस्थिति मे कार्यक्रमक शुभारम्भ भेल.
एहि लोक उत्सवक पहिल दिन उपस्थित पाहून लोकनि लोक कला ओ संस्कृति पर अपन वक्तव्य प्रस्तुत केलनि. संगहि विभिन्न लोक कलाकार लोकनि द्वारा कलाक प्रदर्शन सेहो कएल गेल. कार्यक्रम में जिलाक लोक कला प्रेमी ओ साहित्यिक लोकनिक नीक जुटानी देखल गेल.
कार्यक्रम मे रसनचौकी वादन, बांसुरीवादन, छऊ नृत्य, पारंपरिक गीतनादक संगहि 'अछिंजल' द्वारा मैथिली नाटक 'हाय रे हमर घरबाली' प्रस्तुत कएल गेल. एहि अवसर पर सलहेस लोकनाट्य प्रस्तुतिक संगहि मध्य प्रदेशक संस्था अंगराग द्वारा महाबली नाटक सेहो देखाओल गेल.
ज्ञात हो जे तीन दिवसीय कार्यक्रम आइ दोसर दिवस अछि, जाहि मे देश भरिक लोक कलाकार लोकनि जुटल छथि. लोक कलाक एहि महापर्व मे मिथिला सहित देशक विभिन्न भू-भागक कला प्रदर्शन होएत.
#MithiEvents
#MithiEvents


text:
अनलॉक-4 मे अर्थव्यवस्था कें आओर बेसी खोलल जा रहल अछि। आर्थिक गतिविधि तेज भेने श्रमिक लोकनिक मांग बढ़ल अछि। औद्योगिक शहर सब लेल जावत आवाजाही केर सुविधा नै हेतै, व्यावसायिक गतिविधि सामान्य नै भ’ सकैत अछि। एकरा ध्यान मे रखैत सरकार डेग उठौलक अछि। भारतीय रेलवे 100 सं बेसी स्पेशल ट्रेन चलेबाक विचार कएलक अछि।
रेल मंत्रालय प्रवक्ता कहलनि अछि जे यात्री लोकनिक सुविधा लेल एहन जरूरी प्रयास भ’ रहल अछि। फिलहाल एक राज्य सं दोसर राज्य लेल ट्रेन परिचालन वास्ते संबंधित अधिकारी लोकनि सं सम्पर्क कएल जा रहल अछि। राज्य जतेक जल्दी मंजूरी देत, ट्रेनक लिस्ट जारी क’ देल जाएत। हालांकि प्रवक्ता ट्रेनक संख्या केर पुष्टि नै केलनि अछि।
ज्ञात हो जे रेलवे एखन 230 विशेष ट्रेन केर परिचालन क’ रहल अछि। मुदा औद्योगिक शहर सब लेल श्रमिक लोकनिक बढ़ैत मांग सं ट्रेन सब मे टिकट केर वेटिंग चलि रहल अछि। बिहार, बंगाल, ओडिशा, झारखंड आ पूर्वी उत्तर प्रदेश सं महाराष्ट्र, गुजरात, दिल्ली आ अन्य औद्योगिक शहर दिस जेबाक लेल उपलब्ध सब ट्रेन मे स्लीपर आ एसी 3 केर टिकट सितंबर धरि फुल अछि।
कोरोना महामारी कारण सं 25 मार्च सं ट्रेन केर परिचालन बंद क’ देल गेल छल। एखनो नियमित ट्रेन सेवा ठप्प अछि। फिलहाल 230 ट्रेन सहित 30 राजधानी सन ट्रेन केर परिचालन कएल जा रहल अछि। पछिला सप्ताह केंद्र सरकार अनलॉक-4 लेल जारी दिशानिर्देश जारी क’ किछु रियायत सेहो देलक अछि। जाहि मे मेट्रो ट्रेन सेवा शुरू करब सेहो शामिल अछि।


text:
जमशेदजी टाटा
जमशेदजी टाटा (३ मार्च १८३९ - १९ मई १९०४)) भारत के महान उद्योगपति तथा विश्वप्रसिद्ध औद्योगिक घराना टाटा समूह के संस्थापक छल।
आरम्भिक जीवन[सम्पादन करी]
उनकर जन्म सन १८३९ मे गुजरात के एक छोट से कस्बा नवसेरी मे भेल छल उनकर पिता जी क नाम नुसीरवानजी छल ओ उनकर माता जी क नाम जीवनबाई टाटा छल। पारसी पादरिसभ के अपन खानदान मे नुसीरवानजी पहिल व्यवसायी छल। भाग्य उनका बंबई ल आएल जते ओ व्यवसाय (धंधा) मे कदम रखलक। जमशेदजी १४ साल क नाजुक उम्र मे ही उनकर साथ दै लगल। जमशेदजी एल्फिंस्टन कलेज (Elphinstone College) मे प्रवेश लेलक आर अपन पढाई के दौरान ही ओ हीरा बाई दबू सँ विवाह करि लेने छल। ओ १८५८ मे स्नातक भेल आर अपन पिता के व्यवसाय से पूर्ण रुपसँ जुईड गेल।
आरम्भिक जीवन[सम्पादन करी]
उद्योग क आरम्भ[सम्पादन करी]
महान दूरदर्शी[सम्पादन करी]
भारत के औद्योगिक विकास मे योगदान[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- टाटा क परिवार वृक्ष
- टाटा क इतिहास, चित्र मे
- भारत से प्यार (जमशेदजी टाटा क जीवन आर समय) (गूगल पुस्तक)
- उद्योग जगत मे धाक होएत छल जमशेदजी टाटा क (प्रभासाक्षी)


text:
“कवि कल्पना” मैथिली लघु फिल्म सम्पूर्ण संवाद काव्यात्मक शैली में छैक. कवी भाष्कर एकटा आत्ममुग्ध कवी के चरित्र रूप में पुरुष मानसकिता के प्रतिनिधि करैत छथि. हुनकर कनिया शोभा अपन आत्ममुग्ध कवि पति के कविता संसार स तंग रहित छथि. एक दिन अनायास कवि भाष्कर के नारी रहश्य पर कविता लिखबाक आमंत्रण भेटैत छनि. कवी जी एकरा चुनौती एवं अपन कवित्व के जगत प्रसिद्ध करेवाक अवसर मानैत कविता लिखबा में अपन कनिया स सहयोग स्वरूप हुनकर विवाह पूर्व जीवनक प्रेम प्रसंग सभक रहस्य बतेबाक आग्रह करैत छथि. आगा जे होइत अछि से प्रस्तुत फिल्म में देखायल गेल अछि.
अभिनेता : भाष्कर झा एवं रौशनी झा
ध्वनि विन्यास : शंकर सिंह.
पार्श्व संगीत : प्रवेश मल्लिक
सम्पादन : मो. सुहेल
अंग्रेजी अनुवाद : प्रभात झा
निर्देशन सहायक : रूपक शरर एवं मुकुल कर्ण
रूप सज्जा : अभय सिंह संवाद,
पटकथा, छायांकन एवं निर्देशन : विकास झा
निर्माता : मनोज महेश्वर एवं विकास झा
स्रोत : MADHUR MAITHILI मधुर मैथिली यूट्यूब चैनल


text:
सर जोशुवा रेनालड्स
सर यहोशू रेनल्ड्स (१६ जुलाई १७२३ - २३ फरवरी १७९२) एक प्रभावशाली १८अम शताब्दीक अङ्ग्रेजी चित्रकार आ चित्रकारीतामे विशेषज्ञ छल। ओ रोयल एकेडेमी अफ आर्ट्सक पहिल संस्थापक छल आ उनका १७६९मे जर्ज तृतीयद्वारा नाइट स्नातकक उपाधि देल गेल छल।
प्रारम्भिक जीवन[सम्पादन करी]
करियर[सम्पादन करी]
क्लब[सम्पादन करी]
शाही एकेडेमी[सम्पादन करी]
लर्ड केप्पल[सम्पादन करी]
राजाक लेल साधारणमे प्रधान पेन्टर[सम्पादन करी]
लर्ड हेल्थफिल्ड[सम्पादन करी]
बादके जीवन[सम्पादन करी]
उपस्थिति[सम्पादन करी]
ग्यालेरी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- अङ्ग्रेजी कला
- महान तरिका
- मरियम नेस्विट, १८अम शताब्दीक कोर्टेसन रेनल्ड्स 'मोडेल रूपमे उनकर करियर शुरूवात।
- मार्टिन पोस्टिल यहोशूले रेनल्ड्समे एक विशेषज्ञ
- दी नेशनल ग्यालेरी: सर जोशुवा रेनालड्स


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 11 जनवरी 2012
इश्क कए मारल छी
बुझु नै हम किताबी छी ,
मैखाना मे रहए छी जरूर ,
समझू नै हम शराबी छी ,
राति जखन जुआन भ' जाए ,
आँखि सँ बारीस करै छी ,
मुंह देख डर लागैत होयत .
बुझु नै हम गुलाबी छी ,
अपने आप सँ बात करैत चलै छी
शायद फाटल लिवास मे ,
इश्क कए मारल छी "अमित",
बुझु नै हम मवाली छी . . , । ।
(अमित मिश्र)


text:
आइ बीसम नव दिल्ली विश्व पुस्तक मेला २०१२क उद्घाटन कपिल सिब्बल, केन्द्रीय मानव संसाधन मंत्री, भारत सरकार द्वारा हंसध्वनि ओपेन एयर थियेटर, प्रगति मैदान, नव दिल्लीमे कएल गेल। एकर आयोजक रहैत अछि नेशनल बुक ट्रस्ट, भारत। ई विश्व पुस्तक मेला दू सालमे एक बेर होइत अछि आ ४० साल पहिने १९७२ ई. मे एकर पहिल आयोजन भेल छल। कपिल सिब्बल कहलन्हि जे ओ एकरा सभ साल कएल जएबाक प्रयास करताह। ओ कहलन्हि जे यूनाइटेड किंगडम आ यूनाइटेड स्टेट्स ऑफ अमेरिकाक बाद भारत अंग्रेजीमे सभसँ बेसी पोथी छापैत अछि, तकर अतिरिक्त विभिन्न भाषाक लगभग एक लाख पोथी भारतमे सभ साल छपैत अछि। विश्व भरिक १३०० प्रदर्शकक २५०० स्टाल ऐ मेलामे अछि। कार्यक्रमक अध्यक्षता श्री मनोज दास केलन्हि आ श्रीमती मृदुला मुखर्जी सम्माननीय अतिथि रहथि। यूनाइटेड किंगडम आ यूनाइटेड स्टेट्स ऑफ अमेरिकाक बाद भारत अंग्रेजीमे सभसँ बेसी पोथी छापैत अछि। तकर अतिरिक्त विभिन्न भाषाक लगभग एक लाख पोथी भारतमे सभ साल छपैत अछि।
भारतीय सिनेमाक सए बर्ख, दिल्लीक राजधानी रूपमे सए बर्ख आ रवीन्द्रनाथ टैगोरक १५०म जयन्ती ई तीनू संयोग ऐ बेर एक्के संग पड़ि रहल अछि।
अहाँ मैथिली कथा संग्रह/ उपन्यास (जगदीश प्रसाद मण्डल/ गजेन्द्र ठाकुर/ सुभाष चन्द्र यादव आदि), कविता/ गजल संग्रह (राजदेव मण्डल, विनीत उत्पल, ज्योति सुनीत चौधरी, कालीकान्त झा बूच, आशीष अनचिन्हार आदि), नाटक (विभा रानी/ नचिकेता/ बेचन ठाकुर/ गजेन्द्र ठाकुर/ जगदीश प्रसाद मण्डल आदि), कॉमिक्स (देवांशु वत्स), सचित्र बाल कथा संग्रह (प्रीति ठाकुर/ गजेन्द्र ठाकुर/ जगदीश प्रसाद मण्डल/ अनमोल झा), विदेह सदेह( १०० सँ ऊपर लेखक), अंग्रेजी-मैथिली शब्दकोश (गजेन्द्र ठाकुर, पञ्जीकार विद्यानन्द झा, नागेन्द्र कुमार झा), मिथिलाक पञ्जी प्रबन्ध (गजेन्द्र ठाकुर, पञ्जीकार विद्यानन्द झा, नागेन्द्र कुमार झा), मैथिलीक पहिल ब्रेल पोथी (सहस्रबाढ़नि, उपन्यास, गजेन्द्र ठाकुर), आ मिथिला/ मैथिलीक इतिहास (राधाकृष्ण चौधरी)..आदि पोथी कीनि सकै छी।
http://www.antikaprakashan.com/ (अंतिका प्रकाशनक साइट- मैथिली प्रकाशक)
http://www.shruti-publication.com (श्रुति प्रकाशनक साइट- मैथिली प्रकाशक)
http://esamaad.blogspot.in/2012/02/blog-post_25.html (समदिया, पहिल मैथिली न्यूज पोर्टल २००४ ई.सँ)
२१म विदेह मैथिली पोथी प्रदर्शनी (अवसर बीसम नव दिल्ली विश्व पुस्तक मेला २०१२, सौजन्य अंतिका प्रकाशन) २५ फरबरी २०१२ सँ ०४ मार्च २०१२,प्रतिदिन भोर ११ बजेसँ ८ बजे राति धरि, स्थान- अंतिका प्रकाशन , स्टाल 80-81, हॉल 11, प्रगति मैदान,२०म विश्व पुस्तक मेला 2012 नव दिल्ली
विदेह द्वारा मैथिली पोथी प्रदर्शनी-
1. ‘विदेह’क पहिल मैथिली पोथी-प्रदर्शनी, दिनांक- 27/09/2009 स्थान- नई दिल्ली स्थित श्रीराम सेन्टरक प्रेक्षागृहमे। अवसर- ‘जल डमरू बाजे’ नाटक-मंचन।
2. ‘विदेह’क दोसर मैथिली पोथी-प्रदर्शनी, दिनांक- 03/04/2011 स्थान- रामानन्द युवा कलव, जनकपुरधाम, नेपाल। अवसर- ‘सगर राति दीप जरय’क 69म कथा गोष्ठी।
3. ‘विदेह’क तेसर मैथिली पोथी-प्रदर्शनी, दिनांक- 12/06/2010 स्थान- कविलपुर लहेरियासराय, दरभंगा। अवसर- ‘सगर राति दीप जरय’ 70म कथा गोष्ठी।
4. ‘विदेह’क 4म मैथिली पोथी-प्रदर्शनी, दिनांक- 02/10/2010 स्थान- बेरमा (तमुिरया) जिला- मधुबनी। अवसर- सगर राति दीप जरय’क 71म कथा गोष्ठी।
5. ‘विदेह’क 5म मैथिली पोथी-प्रदर्शनी, दिनांक- दुर्गापूजा-2010 स्थान- बेरमा (तमुिरया) जिला- मधुबनी। 4 दिवसीय प्रदर्शनी।
6. ‘विदेह’क 6म मैथिली पोथी-प्रदर्शनी, दिनांक- दुर्गापूजा-2010 स्थान- घोघरडीहा (मधुबनी) दुर्गापूजाक मेला परिसर। अवसर- दुर्गापूजा-2010
7. ‘विदेह’क 7म मैथिली पोथी-प्रदर्शनी, दिनांक- दुर्गापूजा-2010 स्थान- हटनी (मधुबनी) दुर्गापूजाक मेला परिसर।
8. ‘विदेह’क 8म मैथिली पोथी-प्रदर्शनी, दिनांक- 04/12/2010 स्थान- व्यपार संघ भवन, सुपौल। अवसर- सगर राति दीप जरय’क 72म कथा गोष्ठी।
9. ‘विदेह’क 9म मैथिली पोथी-प्रदर्शनी, दिनांक- 05/12/2010 स्थान- महिषी (सहरसा) अवसर- सगर राति दीप जरय’क 73म कथा गोष्ठी।
10. ‘विदेह’क 10म मैथिली पोथी-प्रदर्शनी, दिनांक- 09/07/2011 स्थान- अशर्फीदास साहु समाज महिला इंटर महाविद्यालय परिसर- निर्मली (सुपौल), अवसर- सामानांतर साहित्य अकादमी मैथिली कवि सम्मेलन-2011
11. ‘विदेह’क 11म मैथिली पोथी-प्रदर्शनी, दिनांक- 02 नभम्बर 2010 स्थान- एस.एम. पब्िलक स्कूल परिसर झिटकी-वनगामा (मधुबनी), अवसर- स्कूल वार्षिकोत्सव।
12. ‘विदेह’क 12म मैथिली पोथी-प्रदर्शनी, दिनांक- सरस्वतीपूजा- 2011 स्थान- चनौरागंज (मधुबनी) अवसर- सरस्वतीपूजा नाट्य उत्सव- 2011
13. ‘विदेह’क 13म मैथिली पोथी-प्रदर्शनी, दिनांक- 10/09/2011 स्थान- हजारीबाग (झारखण्ड), अवसर- सगर राति दीप जरय’क 74म कथा गोष्ठी।
14. ‘विदेह’क 14म मैथिली पोथी-प्रदर्शनी, दिनांक- दुर्गापूजा-2011 स्थान- बेरमा (मधुबनी) 4 दिवसीय प्रदर्शनी।
15. ‘विदेह’क 15म मैथिली पोथी-प्रदर्शनी, दिनांक- 02/11/2010 स्थान- उच्च विद्यालय परिसर- खरौआ जिला- मधुबनी। अवसर- महाकवि लालदासक 155म जयन्ती समारोह।
16.विदेहक १६म मैथिली पोथी प्रदर्शनी १०-११ दिसम्बर २०११ केँ ७५म सगर राति दीप जरएक अवसरपर ,१० दिसम्बर २०११ केँ साँझ ६ बजेसँ शुरू भेल, स्थान-कॉपरेटिव फेडेरेशन हॉल, निकट म्यूजियम, पटनामे शुरू भेल आ ११ दिसम्बर २०११क भोर ८ बजे धरि चलल।
17.१७म विदेह मैथिली पोथी प्रदर्शनी:- २२-२४ दिसम्बर २०११ केँ गुवाहाटीमे। २२-२३ दिसम्बर २०११ केँ प्राग्ज्योतिष आइ.टी.ए. सेन्टर, माछखोवा, गुवाहाटी- ७८१००९ (२२ दिसम्बर २०११ केँ ४ बजे अप्राह्णसँ ९ बजे राति धरि आ २३ दिसम्बर २०११ केँ ११ बजे पूर्वाह्णसँ ३ बजे अपराह्ण धरि आ २३ दिसम्बर २०११ केँ फेर ५ बजे अपराह्णसँ देर राति धरि) आ २४ दिसम्बर २०११ केँ भोरसँ राति धरि स्थान- रूम संख्या २१७, होटल ऋतुराज, माछखोवा, गुवाहाटीमे। अवसर मिथिला सांस्कृतिक समन्वय समितिक आयोजित "अन्तर्राष्ट्रीय मैथिली सम्मेलन" आ "आठम मिथिला रत्न सम्मान समारोह" ( २२ दिसम्बर २०११) आ "विद्यापति स्मृति पर्व समारोह" (२३ दिसम्बर २०११) । १७म विदेह मैथिली पोथी प्रदर्शनी ग्राहकक आग्रहपर एक दिन लेल (२४ दिसम्बर २०११ केँ ) बढ़ाओल गेल।
18..१८म विदेह मैथिली पोथी प्रदर्शनी-तिथि १४ जनवरी २०१२ स्थान- अशर्फीदास साहु समाज महिला इंटर महाविद्यालय परिसर- निर्मली (सुपौल), अवसर- समानांतर साहित्य अकादमी मैथिली साहित्य उत्सव- सह विदेह सम्मान समारोह (समानान्तर साहित्य अकादेमी पुरस्कार)
19.१९म विदेह मैथिली पोथी प्रदर्शनी- 27 जनवरी 2012 (शुक्र दिन), अवसर स्थानीय कवि परिषद (सलहेसबाबा परिसर- औरहा, प्रखण्ड- लौकही)क चारिम वार्षिकोत्सव- 2012
20.२०म विदेह मैथिली पोथी प्रदर्शनी- जे.एम.एस. कोचिंग सेन्टर , चनौरागंज,झंझारपुर, जिला-मधुबनी, अवसर विदेह नाट्य उत्सव २०१२ दू दिन दिनांक २८.०१.२०१२ आ २९.०१.२०१२
21. २१म विदेह मैथिली पोथी प्रदर्शनी (अवसर बीसम नव दिल्ली विश्व पुस्तक मेला २०१२ जखन भारतीय सिनेमाक सए बर्ख, दिल्लीक राजधानी रूपमे सए बर्ख आ रवीन्द्रनाथ टैगोरक १५०म जयन्ती संगे पड़ि रहल अछि, एकर आयोजक रहैत अछि नेशनल बुक ट्रस्ट, भारत, सौजन्य अंतिका प्रकाशन) २५ फरबरी २०१२ सँ ०४ मार्च २०१२,प्रतिदिन भोर ११ बजेसँ ८ बजे राति धरि, स्थान- अंतिका प्रकाशन , स्टाल 80-81, हॉल 11, प्रगति मैदान,२०म नव दिल्ली विश्व पुस्तक मेला 2012 नव दिल्ली। ई विश्व पुस्तक मेला दू सालमे एक बेर होइत अछि आ ४० साल पहिने १९७२ ई. मे एकर पहिल आयोजन भेल छल।


text:
रामायण ( Ramayan ) - खट्टर ककाक तरंग - हरिमोहन झा |
रामायण
(खट्टर ककाक तरंग)
खट्टर कका रामनवमी क हेतु फलाहार क ओरिआओन करैत रहथि। हम पुछलिऎन्ह - आइ पुरना पोखरि पर रामलीला छैक। चलब कि ने ?
खट्टर कका बजलाह – तोरा लोकनि छौडा-मांगर छह। तमासा देखह गऽ। बूढ-सूढ कैं एहि सभ सॅं कोन प्रयोजन ?
हम- से किएक, खट्टर कका ? एहि में त सभ कैं जैबाक चाही। मार्यादा- पुरुषोत्तम रामचन्द्रजी क लीला छैन्ह । ओ एक सॅं एक आदर्श देखा गेल छथि ।
खट्टर – हॅं, से त देखाइए गेल छथि। कोना अबला पर पराक्रम देखाबी । कोना स्त्री पर तीर छोडी । कोनो स्त्री क नाक-कान काटि ली। कोनो स्त्री कैं जंगल में छोडि दी । बूझह त स्त्रीएक हत्या सॅं रामक वीरता प्रारम्भ हो इत छैन्ह । जीवन में एतबे त काजे कैलन्हि ।
हम - परन्तु
खट्टर कका - परन्तु की ? असल में बूझह त हुनका आदिए सॅं नीक शिक्षा नहि भेटलैन्ह । विश्वामित्र सन गुरु भेटलथिन्ह , जे ताडका क बध सॅं श्रीगनेश करौलथिन्ह । नहिं त अबला पर कतहु क्षत्रियक बाण छुटय ? एहि में विश्वा मित्रक दोष छैन्ह । परन्तु विश्वामित्र क त सभ टा बात उनटे होइन्ह । ब्रम्हा क सृष्टि कैं उनटौलन्हि , पाणिनि क व्याकरण कैं उनटौलन्हि, वर्णाश्रम धर्म कैं उनटौलन्हि। तखन यदि नीति-मर्यादा कैं उनटौलन्हि त से कोन आश्चर्य।
हम- खट्टर कका, रामचन्द्रजी न्याय क मर्यादा देखा गेल छथि । एही न्याय क हेतु सीता समान पत्नीऔं कैं वनवास देबा में कुंठित नहि भेलाह ।
खट्टर कका क मुह तमतमा गेलैन्ह। बजलाह – हौ, न्याय कि यैह थिकैक जे ककरो कहि देला पर ककरो फांसी चढा दी ? न्याये करबाक छलैन्ह त वादी-प्रतिवादी दुहू कैं राजसभा में बजबितथि दुहू पक्ष क वक्तव्य सुनि, न्या य-सभा क जे निष्पक्ष निर्णय होइतैक से सुना दितथिन्ह । परन्तु से सभ त कैलन्हि नहि । चुपचाप जंगल में पठा देलथिन्ह । सेहो की, त छल सॅं । ई कोन आदर्श भेलैन्ह ? एक साधारण प्रजा कैं जतबा अधिकार भेटक चाही सेहो सीता महारानी कैं नहि भेटलन्हि !
हम- परन्तु हुनका त प्रजारंजनक आदर्श देखैबाक रहैन्ह
खट्टर कका- फूसि बात । अयोध्या क प्रजा कथमपि नहिं चाहैत छल। तैं रातोराति चोरा कऽ रथ हांकल गेल । और लक्ष्मण त सभ में हाजिर। शूर्पन खाक नाक काटह, त चाकू लऽ कऽ तैयार ! सीता कैं वन में धऽ अबहुन, त रथ लऽ कऽ तैयार ! भोर भेने प्रजा कैं खबरि भेलैक त हाहाकार मचि गेल! सम्पूर्ण अयोध्या क्रन्दन करय लागि गेल ! परन्तु रामचन्द्र अपना जिद्द क आगॅं। प्रजाक नेहोरा सुनबे कहिया कैलन्हि ? अपना वनवास क समय में प्रजाक कोन तोष रखलन्हि जे सीताक वनवास में रखितथि ?
खट्टर कका मखान छोडबैत बजलाह - मानि लैह , जौं अयोध्याक प्रजा एक स्वर सॅं यैह कहितैन्ह जे सीता कैं राज्य सॅं निर्वासित कय दियौन्ह तथापि हिनक अपन कर्तव्य की छलैन्ह ? जखन इ जनैत छलाह महारानी निर्दोष थिकीह , अग्निपरीक्षा में उत्तीर्ण भऽ चुकल छथि- तखन संसार क कहनहि की ? ई अपना न्याय पर अटल रहितथि । यदि प्रजा विद्रोह क आशंका बूझि पडितैन्ह त बरु पुनः भरत कैं गद्दी पर बैसाय दूनू प्राणी वन क बाट धरितथि । तखन आदर्श- पालन कहबितैन्ह । परन्तु राजा राम के वल राज्ये टा बुझलन्हि, प्रेम नहि। सीता त अपन पत्नीधर्मक आगां संसार क साम्राज्य तुच्छ बुझि कऽ ठोकरा दितथि , परन्तु रामचन्द्र पतिधर्म क आ गां अयोध्या क मुकुट नहिं छोडि सकलाह !
हम - खट्टर कका, बूझि पडै अछि, सीता क वनवास सॅं अहांकैं बड्ड क्षोभ अछि।
खट्टर कका - कोना ने हो? सीताक जन्म विरोगे गेल! बेचारी कैं कहियो सुख नहि ! कहां-कहां रणे-वने स्वामी क संग फिरलीह । और जखन सुखक बेर ऎलै न्ह त स्वामी दूध क माछी जकॅं। फराक कय देलथिन्ह । वन मे त-हाय सी ता ! हाय सीता ! हुनका लेल आकाश-पाताल एक कैल गेल । समुद्र पर पूल बान्हल गेल । और सीता ऎलीह त घर में रहय नहि पौलन्हि ! स्वाइत लोक कहैत अछि जे पश्चिम-भर कन्या नहि देबक चाही ।
हम देखल जे खट्टर ककाक आंखि में नोर भरि ऎल छैन्ह । ओ कने काल छुब्ध भऽ गेलाह । पुनः कहय लगलाह – सीता सन देवी क एहन करुण अन्त ! ओ भरि जन्म राम कैं सेवलन्हि । हुनके तोषार्थ आगि पर्यंन्त में कूदि पडलीह । परन्तु ओहि सर्वश्रेष्ठ सती क प्रति हुनका लोकनि क केहन व्यवहार भेलैन्ह ? आठम मास में घर सॅं बाहर कऽ देलथिन्ह । एहन बेइज्ज ती सॅं त कंठ दबा कऽ मारि दितथिन्ह' से नीक ! बेचारी मिथिलाक कन्या छलि । सी अक्षर बाजयवाली नहि, तैं । दोसरा ठाम क रहितैन्ह त बुझा दि तैन्हि । हौ, हम पुछैत छिऔह, जौं सम्बन्धे तोडबाक छलैन्ह त बाप क घर जनकपुर पठा दितथिन्ह । ओहन घोर जंगल में कोना पठाओल गेलैन्ह ? एहन निष्ठुरता पछिमहे सॅं हो । बलिहारी कही ओहन हृदय कैं ! बेचारी कैं एहि पृथ्वी पर न्यायक आशा नहि रहलैक त पताल प्रवेश कऽ गेलि। जाहि माटिक कोखि सॅं बहराइलि ताहि में विलीन भऽ गेलि । विश्वक इतिहास में आइ धरि एहन अन्याय ककरो संग नहि भेलैक अछि! स्वाइत पृथ्वी फाटि गेलीह !
हम सान्त्वना देबाक निमित्त कहलिऎन्ह - खट्टर कका, असल में ओ धो बी-धोबिनियां फसादक जडि भेल ।
खट्टर कका लाल-लाल आंखि सॅं हमरा दिस तकैत बजलाह - हम तोरा सॅं पुछैत छियौह जे कोनो धोबी कैं अपना घर में झगडा होइक, ओ रूसि कऽ गदहा पर सॅं खसि पडय , त की हम तोरा काकी कैं नैहर पठा देबैन्ह? हम राजा रहितहुं त ओकरा धरबा मंगबितहुं, और दू-चारि सटका लगबा कऽ पुछितिऎक – की रौ नङ्गटा ! छोट मूह , खोट बात ! तु अपना बहु कैं सीता सॅं परतर देमय चललैंह अछि ! कनेक अपनो बहु कैं आगि में पैसय त कह। कहां राजा भोज , कहां भोजबा तेली ! परन्तु रामचन्द्र कैं त सदाय छोटके लोक सॅं बेसी संग रहलैन्ह । निषाद-मलाह , शवरी-भिल्लनी, जटायु- गिद्ध, भालु-वानर- एही सभक बीच त रहलाह । नीक लोक क संगति कहां भेलैंन्ह ? तखन धोबी क बात कोना न सुनथु ? बाप नौडी क बात पर अप ना वनवास देलथिन्ह, अपने धोबी क बात पर स्त्री कैं वनवास देलैन्ह । हुन का वंश में सोलकन्हैक युक्ति चलैत छलैन्ह । घर में मंथरा, और बाहर में दुर्मुख !
हम – खट्टर कका, नीति क रक्षार्थ
खट्टर कका हमरा डॅंटैत बजलाह - नीति नहि, अनीति । जखन क्षत्रिय-धर्म क आदर्श देखैबाक छलैन्ह बालि कैं ओना गाछक ओट सॅं किऎक मारल थीन्ह्? आमने-सामने लडि कऽ मारितथिन्ह । ओहि बेर 'कालहु डरे न रन रघुवंशी ' बला वचन कहां गेलैन्ह ? यदि मर्यादा क रक्षा करबाक छ्लैन्ह त वैह अनीति करबाक कारण सुग्रीबो कैं किएक नहि दंड देलथिन्ह? विभीषण कैं किऎक नहि मारलथिन्ह ? प्राणदंड देलथिन्ह ककरा त बेचारा शम्बूक कैं जे चुपचाप सात्विक वृत्ति सॅं तपस्या करैत रहय ।
हम - परन्तु मर्यादा पुरुषोत्तम कैं
खट्टर कका - तों मर्यादापुरुषोत्तम कहुन्ह, परन्तु हमरा त हुनका सन अगुताहे न हि भेटैत अछि । जंगल में हरिण क पांछा की दौडलाह ? सीता क वियोग में गाछ धऽ धऽ कऽ की कनलाह ? कहॅं। त सुग्रीव सॅं घुट्ठीसोहार मित्रता, और जहॅं। बेचारा कैं सीताक खोज में दु-चारि दिन देरी भैलैक कि लगले धनुषवाण लऽ कऽ तैयार ! ने समुद्र पूजे करैत देरी , ने ओकरा पर प्रत्यंचे कसैत देरी ! और जखन लक्ष्मण कैं शक्तिवाण लगलैन्ह त रणभूमि मे विला प करय लगलाह । एहन अधीरता कतहु लोक कैं सोभा देलकैक अछि ? ताहू में क्षत्रीय कैं ?
हम - खट्टर कका ओ मनुष्य क अवतार लऽ कऽ ई सभ लीला देखौने छथि । तैं हेतु
खट्टर कका किशमिश क काठी बिछैत बजलाह - असल मे बुझह त रामक दोष नहि छैन्ह । हुनक बापे अगुताह रहथिन्ह । महाराज दशरथ क सभटा काज त तेहने भेल छैन्ह । शिकार खेलाय गेलाह । घाट पर शब्द सुनलन्हि । चट द तीर छोडि देलन्हि । ई नहि विचारय लगलाह जे लोको त पानि भ रि सकैत अछि । बेचारा श्रवण कुमार कैं बेधि देलथिन्ह । आन्हर पिता क पुत्र- वियोग मे प्राण गेलैक । तकर फल भेटलैन्ह जे अपनो पुत्र-वियोग में प्राण गेलैन्ह । हौ, दू टा पटरानी रहबे करथिन्ह । तखन बुढारी बयस में ते सर विवाह करबाक सौख की भेलैन्ह ? और "वृद्धस्य तरुणी भार्या प्राणॆभ्यो पि गरीयसी !” कैकेयी में तेहन लिप्त भऽ गेलाह जे युद्धक्षेत्रो में हुनका विना रथ पर नहि चलथि । और रथो केहन रहैन्ह जे असले बेर पर टुटि गेलैन्ह नाम की त दशरथ ! और एको टा रथ काज क नहिं । नहिं त कैकेयी कैं पहिया क धूरी में अपन पहुंचा किऎक देबय पडितैन्ह ? तैं न करेजो ओहन सक्कत छलैन्ह । कोनहुना पत्नी क प्रतापे वृद्ध राजा क प्राण बॅ।चि गेलैन्ह। स्त्री कैं आंखि मूनि कय वचन देलन्हि - ‘अहां जे मांगब से हम देब।' एतबा विचार नहिं जे जौं आकाशक तारा मांगि बैसतीह त कहां सॅं देबैन्ह ? और जखन ओ राम-वनवास मंगलथिन्ह त राजा कैं छटपट्टी छुटय लगलैन्ह । कैकेयी त बहुत रक्ष रखलथिन्ह । जौं कतहु कोढ-करेज मांगि बैसितथिन्ह तखन सत्यपालक दशरथ महाराजक की अवस्था होइतैन्ह ? हौ, जखन रा जपूती शान में एक बेर वेर वचन दइए देलथिन्ह तखन पाछां कऽ एतेक वि लाप किऎक ? चौदह वर्ष क बाद त फेर बेटाक राज होयबे करितैन्ह। तावत बुझितथि जे कोरट लागल अछि। धैर्य सॅं प्रतिक्षा करितथि । नहि, जौं बहुत अधिक पुत्र स्नेह छलैन्ह त अपनो संग लागल वन जैतथि। से सभ त कैल न्हि नहि । 'हा राम ! हा राम ! “ करैत छाती पीटि कऽ मरि गेलाह । क्षत्रिय क हृदय कतहु एहन कमजोर होइक !
हम देखल जे खट्टर कका जकरा पर लगै छथिन्ह तकरा शोधि कऽ छोडि दैत छथिन्ह। एखन दशरथजी पर लागल छथिन्ह । प्रकाश्यतः कहलिऎन्ह- और लोक सभ रामायणक चरित्र सॅं शिक्षा ग्रहण करैत अछि
खट्टर कका - शिक्षा त हमहुं ग्रहण करितहि छी। बिनु देखने तीर नहि चला बी। बिनु विचारने वचन नहि दी । वचन दी त छाती नहिं पीटी ।
हम- खट्टर कका , आहां केवल दोषे टा देखैत छिऎक ।
खट्टर कका - तखन गुण तोंही देखाबह ।
हम - देखु , महाराज दशरथ केहन सत्यनिष्ठ छलाह जे
खट्टर कका - जे फुसिए श्रव णकुमार बनि अन्ध कैं परतारय गेलाह ।
हम- रामचन्द्रजी केहन पितृभक्त छलाह जे
खट्टर कका - जे पिता क मृत्युओ क समाचार सुनि सोझे दक्षिण भर बढल चल गेलाह । पाछा फिरिओ कऽ नहि तकलन्हि ।
हम - लक्ष्मण केहन भ्रातृभक्त छलाह जे
खट्टर कका - जे एक वैमात्रेयक दिस सॅं दोसर वैमात्रेय पर धनुष तनबा में एको रत्ती कुंठित नहि भेलाह ।
हम- भरत केहन त्यागी छलाह जे
खट्टर कका - जे चौदह वर्ष धरि भाइक कहियो खोज-खबरि नहि लेलन्हि । राजधानी क राजकाज सॅं फुरसति भेटितैन्ह तखन ने जंगलक पता लगबि तथि । हौ, यदि ई अयोध्या सॅं सेना साजि कऽ लऽ जैतथि त कोन दुःखे राम कैं वानर क नेहोरा करय पडितैन्ह ।
हम – हनुमानजी केहन स्वामीभक्त छलाह जे
खट्टर कका - जे अपन स्वामी सुग्रीव कैं छोडि अनका गहि लेलन्हि ।
हम - विभीषण केहन आदर्श छलाह जे
खट्टर कका - जे घर क भेदिया लंका डाह करौलन्हि । एहन विभीषण सॅं भगवान देश कैं बचावथु ।
हम - तखन अहांक जनैत रामायण में एकोटा पात्र आदर्श नहिं ?
खट्टर कका – हमरा सौंसे रामायण में एकेटा पात्र आदर्श बूझि पडैत अछि ।
हम - के ?
खट्टर कका केसौर सोहैत बजलाह - रावण ।
हम – अहां कैं त सभ बात में हॅंसिए रहैत अछि ।
खट्टर कका – हॅंसी नहि करैत छिऔह । तोंही रावण में एकोटा दोष देखाबह ।
हम - धन्य छी खट्टर कका ! सभ लोक कैं रावण में दोषेदोष सुझैत छैक और अहां कैं एकोटा दोष नहि सुझैत अछि ।
खट्टर कका - तखन तोंही सुझाबह ।
हम – सीता कैं जे हरि कऽ लऽ गेलैन्ह
खट्टर कका - से मर्यादापुरुषोत्तम कैं शिक्षा देमक हेतु जे 'ककरो बहिनिक नाक कान नहि काटी । परदेश में रहि रारि नहि बेसाही । मृगमरीचिका क पाछां नहिं दौडी । कोनो स्त्री क अपमान नहि करी । ' देखह लंको लऽ जा कऽ रावण नाक-कान नहिं कटलकैन्ह , रनिवास में नहिं लऽ गेलन्हि , अशोक वाटिका में रखलकैन्ह । लोक राक्षस कहौक, परन्तु ओकर व्यवहार तेहन सभ्यतापूर्ण भेलैक अछि जे मनुष्यो कैं शिक्षा लेबाक चाही ।
हम - खट्टर कका, अहां त उनटे गंगा बहा दैत छिऎक। रावण सन अन्यायी क पक्ष ग्रहण कय सीतापति सुन्दर श्याम कैं
खट्टर कका - 'सीतापति निष्ठुर श्याम' कहह। विदेहक कन्या अवध गेलीह, तकर फल भेलैन्ह जे कहियो सासुर क सुख नहि भोगि सकलीह और ने फिरि कऽ नैहरै क मूह देखि सकलीह । स्वाइत हमरा लोकनि पछिमाहा सॅं हर कैत रहैत छी । कोन लग्न में विवाह भेलन्हि से नहिं जानि । दिन त वशिष्ठे तकने रहथिन्ह – अग्रहण-शुल्क-पंचमी । परन्तु कहां धारलकैन्ह ? एही द्वारे मिथिला मे केओ अग्रहण मास में कन्यादान करक हेतु जल्दी तैयार नहिं होइत अछि।
हम - खट्टर कका , अहां कैं सीता- वनवास लऽ कऽ हार्दिक पीडा अछी । बूझि पडैत अछि, जौं रामचन्द्रजी सॅं अहां कैं भेट होइत त बिना झगडा कैने नहि रहितिएन्ह । प्रणामो करितिएन्ह कि नहिं ?
खट्टर कका – प्रणाम कोना करितिएन्ह ? हम ब्राह्मण, ओ क्षत्रिय । तखन आशी र्वाद दितिऎन्ह - “नीक बुद्धि हो दोसर अवतार में एना जुनि करि । कोनो हमरे सन ब्राह्मण कैं मंत्री बनाबी । एहन काज नहि करि जाहि सॅं लोक ‘ए राम !’ कहय ।"
हम - खट्टर कका , तखन आहां रामनवमी व्रत किऎक करैत छी ? मन मे त देवता कऽ कऽ बुझिते हेबैन्ह ।
खट्टर कका - बुझैत छिऎन्ह से कोनो अपना गुण पर नहिं । सीता सन भगवती क पति, तैं भगवान । यदि ओ महारानी नहि भेटितथिन्ह त सोझे दशरथ क बेटा वा अयोध्या क राजा कहवितथि। जे जे काज ओ कैने छथि से सभ क्षत्रिय राजा करितहि अछि । केवल एकटा काज ओ विशेष कैने छथि जे दोसर विवाह नहिं कैलन्हि । जानकी क प्रतिमा बना कऽ शेष जीवन बितौ लन्हि । एही बात पर हम हुनकर सभटा कसूर माफ कऽ दैत छिऎन्ह । सीते लऽ कऽ रामक महत्व । तैं पहिने सीता तखन राम ।
हम - खट्टर कका, अहां कैं सीताजी में एतेक स्नेह अछि तखन रामचन्द्र जी कैं एना किएक कहैत छिऎन्ह ? हुनका पुरुखा समेत कैं आहां नहि छोडलिऎन्ह ।
खट्टर कका प्रसादक थार में तुलसीदल रखैत बजलाह – हौ, तों एतबो नहिं बुझैत छह ? हम हुनक सासुर क लोक छिऎन्ह कि ने ! सासुर क हजामो गारि पढैत छैक से प्रियगर लगैत छैक और हम त ब्राह्मण छिऎन्ह दोसर एना कहतैन्ह से दर्प छैक ? परन्तु मिथिलावासी त कहबे करतैन्ह मैथिल क मूह बंद कऽ देथिन्ह, एतवा सामर्थ्य भगवानो मे नहि छैन्ह ।
Harimohan Jha Ki Kahaniya
Maithili Story
- asked 9 months ago
- B Butts


text:
नवका- पुरनका लेख सर्च करु...
मिथिलाक बात
मैथिली ब्लॉगक दुनिया मे एकटा आओर नाम जुड़ि गेल अछि... मिथिलाक बात. एहि ब्लॉग के देखि रहल छथिन्ह सतीश चंद्र झा जी. मैथिली आओर समाज के लेल सतीशजी नीक काज क रहल छथि. सतीशजी सोसायटी फॉर कम्प्यूटर एजुकेशन सं जुड़ल छथि . सतीशजी एहि संस्था के विमल चंद्र झा जीक संग मिलि 1993 मे गाम- घरक युवा वर्ग के कम्प्यूटर शिक्षा देबय लेल खोललाह। एहि संस्थान सँ कइटा छात्र कम्प्यूटर शिक्षा ग्रहण करि नीक पद पर कार्यरत छथि।
मिथिलाक बात ब्लॉग मे मिथिलाक विभूति... मैथिलीक गीत-नाद... मिथिला पेंटिंगक नीक झलक मिलैत अछि. एहिना दु-चारि टा मैथिली ब्लॉग बीच-बीच मे आबैत रहत त लोक के सेहो मैथिलीक कथा पिहानी... गाम घरक समाचार मिलैत रहतन्हि. ओना अखनो मैथिली मे जतेक प्रयास होबाक चाही नहिं भs रहल अछि. जे काज होएबो करैत अछि त पटना- दिल्ली मे विद्वान लोकनि के बीच. एकर फायदा आम लोक तक नहिं पहुंचि पाबि रहल अछि. हर साल सुनैत छी जे हिनका साहित्य अकादमी पुरस्कार मिललन्हि... त हुनका मैथिलीक फलां किताब के लेल ओ सम्मान मिललन्हि. मुदा कि सम्मान... पुरस्कार ल क चाटल जाएत कि. जिनका सम्मान मिलैत छनि हुनको पता छनि जे पुरस्कार समिति आओर दु चारि टा संगी-साथी के छोड़ि हुनकर किताब किनको देखिओ लेल नहिं मिलैत अछि. एहन मैथिलीक विकास के कि फायदा ? पटना- दिल्ली मे बैसल दु चारि टा लोक अपने मे किताब लिखय छथि आ अपने मे पढैंत छथि... आ अपने मे पुरस्कार बांटि लैत छथि. पैघ-पैघ कथित विद्वान लोकनि जे सभ ठाम अपन -अपन गोटी बिछौने रहैत छथि हुनका सं विकास नहिं होएत. आम लोक के आगां आबय पड़त. मिथिला मे त एहन अछि जे दु चारि टा गिनल-चुनल दोकान के छोड़ि कोनो किताबक दोकान पर मैथिलीक एकटा किताब नहिं मिलत. एहन मे मैथिलीक ब्लॉग... वेबसाइट आबैत अछि त आ नीक खबर अछि. मिथिलाक बात के... सतीश जी के एकरा लेल धन्यवाद. नवका ब्लॉग पढ़य लेल क्लिक करु - मिथिलाक बात
सदस्यता लें टिप्पणियाँ भेजें (Atom)


text:
सेन्ट लुसियाक विश्व सम्पदा क्षेत्रसभक सूची
सन् २०१४ धरि सेन्ट लुसियाक १ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in El Salvador map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल एल साल्भादोरक सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल नाम
- क्षेत्र: राष्ट्रक इलाका आ क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Saint Lucia", UNESCO, अन्तिम पहुँच ३१ मार्च २०१५।
- ↑ "Pitons Management Area", UNESCO, अन्तिम पहुँच २८ मई २०१०।


text:
सुजीतजी मोटर साइकिल
ड्राइव करैत पाँछा प्रशांत जीकेँ बैसोने | मिशर जीक दलानपर रुक्ला | आँगा-आँगा
सुजीतजी हुनक पाछू प्रशांतजी, मिशरजी लग जा सुमितजी, “नमस्कार मिशरजी, हम कहने रही
ने आयुर्वेदसँ समंधित, माँजीक गठियाक दवाइ | हिनकासँ मिलु ई प्रशांतजी, हमर सीनियर
छथि | अपनेक सभ गप्पक उचीत उत्तर देता |”
मिशरजी, “नमस्कार-
नमस्कार (कुर्सी दिस इशारा कए) बैसल जाउ |”
तीनु गोटा कुर्सी
ग्रहण कएला, तदुपरांत मिशरजी, “हाँ कहियौ |”
प्रशांतजी, “हम
एकगोट आयुर्वेदिक कम्पनीसँ जुड़ल छी आ हमरा सभ लग किछु असाध्य रोग जेना मधुमेह,
गठिया, बी०पी०, हार्ड प्रोब्लेम आदिक सफल उपचार अछि | सुजीत भाइसँ ज्ञात भेल अपनेक
माए गठिया---“
मिशरजी, प्रशांत जीक
गप्प बिच्चेमे रोकैत, “हाँ, से सभ ठीके पहिले कहु गारेन्टी छैक |”
प्रशांतजी, “गारेन्टी ! गारेन्टी कोना कहु मुदा ठीक होबाक सए टका विस्वास छैक |”
मिशरजी, “हाँ इहे,
जखन गारेन्टीए नहि तखन हम अपनेक गप्प कोना मानव |”
प्रशांतजी, “सुनू-सुनू,
हमर सभक पद्धति सुनला वाद अहाँ अपनो बुझबै आ मानबै जे गठियाक उपचार संभव छैक |”
मिशरजी, “कोना मानू,
अपने गएरेन्टी देबै तहन ने मानब | आइ बिस बरखसँ कोनो डॉक्टर कोनो अस्पतालसँ ठीक
नहि भेलै, अहुँ गारेन्टी नहि लए रहल छी आ अहीँ की दुनियाँक कोनो डॉक्टर गारेन्टी नहि
लएत तखन कोना मानू |”
प्रशांतजी, “देखू ई
गप्प ठीके अछि जे दुनियाँक कोनो डॉक्टर गारेन्टी नहि लेत किएक तँ दुनियाँक कोनो
डॉक्टर लग एकर इलाह नहि छैक | गठिया की भेलै ?.... अपन ठेहुनक दुनू हड्डीकेँ जोड़क बीचमे एकटा माँसुक
टुकड़ा होएय छैक जेकरा कार्टिलेज कहल जाइ छैक आ ओहि कार्टिलेजकेँ ठीक आ तन्दुरुस्त
राखैक लेल, हम जे भोजन खाए छी ओहि भोजनसँ एकटा ग्रीस जकाँ चिपचिपा पदार्थ निकलै
छैक जेकरा साइनोवियस फ्लूड कहल जाइ छैक | भोजनमे पोष्टिक तत्वक कमी, प्रदुषण, बएसकेँ
बेसी भेलासँ, आन आन कतेको कारणे अपन देहमे साइनोवियस फ्लूड बननाइ बन भए जाइ छै |
जखने साइनोवियस फ्लूड अर्थात चिपचिपा पदार्थ ग्रीस खत्म भेल तखने दुनू हड्डीक बिचमे
दबा पिचा कए मासुक टुकड़ा अर्थात कार्टिलेज कइट जाइ छैक | दुनू हड्डीक बिचमे गएप भए
जाइ छैक आ दुनू हड्डीमे हड्डी घसेलासँ असहाय दर्द होइत छैक | कतेक गोटेकेँ तँ चलला
उत्तर हड्डीमे हड्डी घसेलासँ आवाज सेहो होइत छै | आब देखियौ एहिठाम डॉक्टर कहैत
अछि जे साइनोवियस फ्लूड अर्थात चिपचिपा पधार्थ ग्रीस बननाइ बंद तँ बंद एकर कोनो
इलाज नहि, बेसीसँ बेसी जीवन भरि दर्द निवारक गोटी खाए कए दर्दसँ बँचि सकै छी |
बेसी दर्द निवारक दवाई खेलासँ हार्ड आ किडनीपर से खराबअसर | आब देखियौ, हमरा सभ लग
अछि समुद्री जड़ी बूटीसँ निर्मित -------, आ जिनक शरीरमे एक्को आना साइनोवियस फ्लूड
बचल अछि एकर नियमित सेवन कएला बाद हुनक शरीरमे ई साइनोवियस फ्लूड बनेनाइ शुरू करत
आ जखने साइनोवियस फ्लूड बननाइ शुरू होएत, मासुक टुकड़ा अर्थात कार्टिलेज पुनः
मरम्मत भेनाइ आरम्भ भए जाएत | शरीरमे वर्तमान साइनोवियस फ्लूडकेँ उपस्थित मात्राक
हिसाबे ६ महिनासँ एक सबा बरखक अधिकतम सेवन कएला बाद कोनो व्यक्ति अपन पएरपर चलएटा
नहि दौड़ए लगता |”
एतेक बड़का गठियापर
व्याख्यान सुनि मिशरजी चुप्प, चुप्पी तोरैत, “हूँ ! सभ ठीक मुदा गारेन्टी....”
प्रशांतजी, “अच्छा लिअ
हम अहाँक माए केर ठीक होबैक गारेन्टी लै छी, अहाँक माए हमर माए | अहाँ एक सबा बरख
हमर दवाइ दियौन, ठीक नहि भेली तँ पाइ वापिस |”
आब तँ मिशरजीक बोल
बन, जेबीसँ मोबाईल निकाइल बामे हाथे कएकटा न० लगेला बाद, “यौ सभ ठीक, आब तँ अहाँ गारेन्टीयो
लए लेलहुँ मुदा एखन हमर छोटका भाइ फोन नहि उठा रहल अछि बादमे ओकरासँ गप्प कएला बाद
हम कहब किएक तँ गप्प एक दू महिनाक नहि छै एक सबा बरखक छै |”
एतवामे दलानक कोन्टासँ
मिशरजीकेँ कनियाँक चूड़ीकेँ खनखनाइक आवाज एलन्हि | मिशरजी घुमि कए देखला उत्तर
प्रशांतजीसँ, “ कनीक अबै छी |” कहैत उठि कनियाँ दिस चलि गेला |
मिशर जीसँ हुनक
कनियाँ, “हम सभटा सुनलहुँ, ई तँ ठीके अचूक इलाज छै आ अहाँ बुझिते छीऐ जे हमरो माए
गठियासँ परेसान छै | अहाँ अपन माए लेल ली की नै हमरा नै बुझल मुदा काइल्ह चिन्टू
गाम जा रहल छै, ६ महिनाक दवाइ लए कऽ चिन्टू दिया हमरा माए लेल पठा दियौ बांकी ६
महिना बाद फेरो कियो गाम जेबे करतै तखन |”
कनियाँक गप्प सुनि
मिशरजी वापस आबि कुर्सीपर बैसैत, “ठीक सर, आब अपने एतेक कहैत छी तँ ६ महिनाक दवाइ हमरा
दए दिअ |”
प्रशांतजी, “ठीक छैक
परशु सुजीतजी अहाँकेँ दए देता |”
मिशरजी, “परशु नहि
हमरा काइल्ह भोरे चाही किएक तँ ई हमर माए लेल नहि हमर सासु लेल छन्हि आ काइल्ह
भोरे १० बजे हमर सार चिन्टू गाम जा रहल छथि | तेँ तँ एक्के बेर ६ महीनाक दवाइ मंगा
रहल छी |”
प्रशांतजी, “कोनो
बात नै काइल्ह भोरे ९ बजे तक मिल जाएत | सुजीत जीकेँ पाइ दए दियौन्ह मुदा हाँ गएरेन्टी नहि भेटत |”
मिशरजी, “किएक |”
प्रशांतजी, “ई गारेन्टी
अहाँक माए लेल छल, किएक तँ अहाँक माए हमर माए दोसर ओ हमर आँखिक सोझाँ छथि हुनका हम
देखो सकै छीएन्हि, ठीक भेली की नहि मुदा अहाँक सासु... “
मिशर जी, जेबीसँ पाइ
निकालि कए दैत, “यौ प्रशांतजी अहुँ की गप्प करै छी अहाँ देलहुँ हमरा बिस्वाश भऽ
गेल ई पाइ राखू मुदा हाँ भोरे ९ बजे धरि दबाइ भेट जेबा चाही नहि तँ अपने बुझिते
छियै कनियाँ सार सासु |”
प्रशांतजी, “हाँ
अवस्य, (उठैत) अच्छा आब आज्ञा दिअ |”
दुनू
गोटे बिदा भेला
| मोटर साईकिलपर बैसला बाद बैसले- बैसल सुजीतजी, “प्रशांत भाइ देखलियैन्ह,
माए लेल गारेन्टी चाही भाइ सभक सहमति चाही आ सासु नामे चट्टे ६ महिनाक पाइ
निकैल गेलन्हि |”
*****
जगदानन्द झा 'मनु'


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 16 अक्तूबर 2014
गजल
गजल
रविवार, 5 अक्तूबर 2014
अभागल जनता
कोनो मोल नहि सधारण मनुषक जिनगीक
कीड़ा मकोड़ा जेना समा जाइत अछि
अकाल कालके गालमे
बड़का बड़का कहाबे वाला जनसेवक
जनताके बुझैत अछि भेड़ बकड़ी
कटवा दैत अछि अपन कुर्सी खातिर
मृत्यु परल लाशपर सेहो होइत अछि राजनिती
खूब घोषणा होइत अछि क्षतिपूर्तिक हेतु
हर बेर बनैत अछि जाँच आयोग
मुदा परीणाम घासके तीन पात
लाशक मुआवजामे सेहो घूसखोरी
ताहुपर साहबक सिनाजोड़ी
के किछु कहतै ओकरा
ओकरे शाशन ओकरे प्रशाशन
जनसाधारण बहाएत नोर
मुदा "अभागल जनताक" नोरक नहि कोनो मोल !!!!!!!!!!!
:गणेश कुमार झा "बावरा "
गुवाहाटी


text:
नवका- पुरनका लेख सर्च करु...
आब के ?
दलित नेता जगजीवन रामजीक पुत्री आओर केंद्रीय जल संसाधन मंत्री मीरा कुमार जीक नाम लोकसभा अध्यक्ष के लेल तय भs गेल अछि. मीरा कुमार जी लोकसभा अध्यक्ष बनय वाली देश के पहिल महिला होएतिन्ह. मीरा जी के लोकसभा अध्यक्ष बनला सं केंद्रीय मंत्रिमंडल मे बिहार सं जे लs द कs एकटा मंत्री छलीह ओहो हटि जयतीह. यानी बिहार फाका भs जाएत. मंत्रिमंडल बनय सं पहिने लगैत छल जे यूपीए के जीताबय मे जेहि मंत्रालय के सभसं बेसि योगदान रहल ओहि मंत्रालय के मंत्री रघुवंश जी बनल रहता मुदा लालूजी के चक्कर मे ओहो मंत्री नहिं बनि पएलाह. आब त बिहार मे नीतीश जी आओर केंद्र मे बिहार सं जीतल एमपी सभ पर पूरा दारोमदार अछि. जे ओ सभ मंत्रालय के हरकयले रहताह. अपन-अपन इलाका के समस्या के उठाबैत रहताह. विकास के काज मंत्रीजी सभ सं मिलि क बढ़ाबैत रहताह. आब देखु कि होएत अछि.
Webmasters Make $$$
सदस्यता लें टिप्पणियाँ भेजें (Atom)


text: दड़िभंगा. दू दिवसीय दरभंगा अंतरराष्ट्रीय फिल्म फेस्टिवल केर शुरूआत आइ भेल अछि. दरभंगा फिल्म क्लब दिस सं 2-3 फरवरी कें आयोजित दरभंगा अंतरराष्ट्रीय फिल्म फेस्टिवल केर उद्घाटन मो. अली असरफ फातमी कयलनि. कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित एहि फेस्टिवल केर पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल गेल, जाहि मे फिल्म 'जून' आ 'हैण्डओवर' सेहो छल. कार्यक्रम केर पहिल दिन बेस भीड़ रहल. मैथिली फिल्म सहित आन-आन भाषाक फिल्म व्यक्तित्व लोकनि उपस्थित छलाह. कार्यक्रम मे सरकार सं मैथिली फिल्म कें कर रहित करबाक मांग जोर पकड़ने रहल. कर रहित भेने फिल्म निर्माण मे गति आओत से कहल गेल. फेस्टिवल केर दोसर दिन अर्थात 3 फरवरी कें सांस्कृतिक कार्यक्रम ओ मैथिली लघु फिल्म 'कमला' सहित 7 गोट फिल्म देखाओल जायत. एकर संगहि अवार्ड सेरेमनी सेहो होयत. ज्ञात हो जे दरभंगा फिल्म फेस्टिवल मे एड्स जागरुकता पर आधारित मैथिली लघु फिल्म केर लेखक-निर्देशक अमितेश शाह सेहो भाग ल' रहल छथि. (Report: नवीन कुमार 'आशा')


text:
बिहार मे बाढि ग्रस्त इलाका कें हरेक प्रभावित परिवार कें सरकारक ओर सं 6-6 हजार देबाक प्रक्रिया शुरू भ’ गेल अछि। राहत शिविर मे प्रभावितक सूची बनाओल जा रहल अछि। नकदीक संगे जिनकर घर, कपड़ा आ बर्तन कें नुकसान भेल होयत, हुनका अहि सप्ताह सं पैइसा मिलय लागत।
आपदा प्रबंधन प्रभावितक सूचीक अंतिम रूप देबै शुरू कें देने अछि। जखन फसल वा पशु कें नुकसान केर जानकारी आबय पर प्रभावितक सेहो सहायता देल जायत।
बिहार मे अखन 11 जिला सीतामढ़ी, शिवहर, सुपौल, किशनगंज, दरभंगा, मुजफ्फरपुर, गोपालगंज, खगड़िया, सारण, पूर्वी व पश्चिमी चम्पारण प्रभावित अछि। अहि जिलाक 25 लाख सं अधिक आबादी बाढि सं प्रभावित अछि। 8 केर मृत्यु भ’ चुकल अछि। अहि प्रभावित कें सहायता देबाक लेल आपदा प्रबंधन लोकक पहचान केलाक बाद ओकर सूची बनेबाक निर्देश जिला कें पहिने देल गेल छल जकर रिपोर्ट एनाइ शुरू भ’ गेल अछि।
विभाग कहलक जे बाढिग्रस्त इलाका कें सभ’ परिवारक सहाय्य अनुदान यानी जीआर मद मे 6 हजार देल जायत। एकरा लेल राहत शिविर मे प्रभावितक नाम-पता कें संगे बैंक खाता सेहो लेल जा रहल अछि। प्रभावित कें 6 हजार नकदी सीधा बैंक खाता मे हस्तांतरित होयत। जखन जे राहत शिविर मे नहि आयल अछि, हुनका लेल प्रखंडक अधिकारी पंचायतक सरकारी कर्मी केर सहायता ल’ रहल छथि। संगे मुखिया वा अन्य जनप्रतिनिधिक सेहो सहयोग लेल जा रहल अछि। पिछला वर्षों मे जाहि इलाका मे बाढि आयल छल, ओकर सूची जिलाक पास अछि। ओहि सूची सं सेहो मिलान कयल जा रहल अछि।
जिला सं मिल रहल सूचीक अनुसार आपदा प्रबंधन 6 हजार नकदी देत। जखन मुख्यमंत्री राहत कोष सं लोकक बर्तन वा कपड़ा मद मे सहायता देल जायत। नकदी कें अलावा बाढिग्रस्त इलाका मे फसल क्षति सं ल’ मकान वा पशु नुकसान मे सेहो सहायताक प्रावधान अछि। एकर ब्यौरा तैयार भ’ रहल अछि।
अहि मद मे मिलत सहायता —
4 लाख मृत्यु होबय पर परिजन कें
6000 नकदी हरेक परिवार कें
1800 कपड़ा मद मे
2000 बर्तन कें लेल
6800 प्रति हेक्टेयर न्यूनतम
30 हजार प्रति गाय, भैंस मे
3 हजार प्रति बकरी, भेड़, सुअर
25 हजार प्रति घोड़ा पर
50 रुपये प्रति मुर्गा, अधिकतम 5 हजार
95100 कच्चा-पक्का मकान नुकसान मे
5200 पक्का मकान कें आंशिक क्षतिग्रस्त मे
3200 कच्चा मकान के आंशिक क्षतिग्रस्त में
4100 झोपड़ी के पूर्ण नुकसान होने पर
2100 जानवर के शेड नुकसान मद में


text:
अभावक सुख...
बरसातक मौसम चलि रहल अछि... सब किछ हरियाइल अछि... चारूकात हरियरी देखि मन खुश भs जाइत अछि. मन करैत अछि जे खेत...गाछी दिस घुमिते रहि...हरियरी के देखिते रहि... खेत में धानक हरियर बीया... आमक गाछी में हरियर...पीयर आम. एम्हर...ओम्हर...जिम्हर देखु चारूकात या त पानि या हरियरी...रंगबिरंगा फूल... पोखरि... डबराक कात में में बंसी लs क माछ पकड़ैत लोक. बड़ धैर्यक जरूरत होइछै एकरा लेल. शांति सं बैसल रहु माछक इंतजार में. सभ किछ भूलि. ई काज सभ सं नहिं भs सकैत अछि. अहां ओतेक देर एकटा माछ लेल इंतजार करिए नहिं सकय छी. एको पाव माछ भेल कि मस्त. कोनो चिंता फिकिर नहिं. एहिना अपन मिथिला सभस शांत... संतुष्टि वाला जगह नहिं अछि ? सभ अपना में मस्त. झगड़ा भेल त दोसरा के लागल झड़नीए भs रहल अछि. चूड़ा-दही... माछ-भात खाके मस्त रहनाय दुनिया मिथिलाक लोक सं सीख सकैत अछि. गाम में नहिं किछ रहितो लोक जतेक मस्त रहैत छथि... शहर अएला पर सब किछ रहितो ओतेक खुशी नहिं मिलैत छन्हि. किछ त जरूर एहन छै गामक माटि में जे अभाव में... परेशानी में...कष्ट में... फाटल अंगा में... टूटल चप्पल में... चुअइत छप्पड़ में...भसकल दलान में... कादो पानि में भगवान महादेव जकां मस्त रखैय छन्हि. कम आमदनी... कम पैसा- रूपयो में लोक खुश छथि. बाजार के असर बेसि नहिं पड़ल अछि. ई नहिं छै जे गाम में आ दिल्ली बम्बई में साबुन... सर्फ... डीजल... पेट्रोल... गैस... खाद... सीमेंट... तेल... मसाला... चावल... दाल के दाम में कोनो अंतर छै. किछ मामला में त गाम में दाम बेसि छै तखनो गाम लोग शहरक लोक सं बेसि चिंता फिकिर सं मुक्त रहैत छथिन्ह. भs सकैत अछि एकर एकटा कारण संयुक्त परिवार सेहो होय. दादा-दादी...काका-काकी...भैया-भौजी...दीदी...पीसी सभ लोक के संग संग रहय के कारणे परिवार...लोक के एकटा सुरक्षा के भाव रहय छै. एकोटा आदमी के कमयला पर पूरा परिवार के भरण पोषण होइत अछि. सभ मिलि-जुइल... बांइट-चोंइट के कमाय खाय छथि. एक आदमी के दुख दोसरो के दुख होइत अछि. आ जखन दुख बंटय छै त कम भs जाइत अछि आ सुख बांटला पर बढैत अछि. आ मिथिलाक गाम घर के लोकक सुखी होनाय के एकटा कारण इहो छै जे ओ सुख के एक दोसरा सं बांटय छथिन्ह. मिलि-जुइल के रहय छथिन्ह. ई बात शहर में नहिं होइत अछि. एके ठाम रहलो पर मम्मी डैडी एकटा फ्लैट में...बेटा-पुतोहु दोसर फ्लैट में... बेटी-दामाद तेसर फ्लैट में ककरो सं ककरो कोई लेना देना नहिं. बर्तन-बासन सभ अलग. एहन में दुख -सुख बंटत केना. दुख बंटत नहिं क कटत केना आओर सुख बंटत नहिं त बढ़त केना.